text:
Paris
Paris, ið er báðumegin Seineá, er høvuðsstaður Fraklands og mentanarligur og politiskur miðdepil í landinum. Hann er ein tann býurin í heiminum, har flest ferðafólk koma, til dømis at síggja Louvre-savnið, Eiffeltornið og Notre Dame-kirkjuna. Har eru eisini mong onnur kend søvn og stórir handlar og fínar matstovur. Á hvørjum vári sýna gitnastu mótaskaparar í heiminum fram nýggjastu klæði síni.
Síðan fornøld hevur fólk búð á áarbakkunum fram við ánni Seineá, har høvuðsstaðurin París nú er. Í Fraklandi búgva 65 mió. fólk, og fimtingurin býr í og uttan um París. Tað er ein av fremstu stórbýum í Evropa við breiðum gøtum og nógvum viðgitnum minnisvarðum og forngripasøvnum. Stórir partar í gamla býarpartinum vórðu umbygdir og nútimansgjørdir í farnu øld.
At ferðast til og frá París liggur væl fyri, tí nógvar jarnbreytir møtast í býnum, og uttanfyri hann er stór flogstøð, har flogfør úr øllum Evropa setast. Tað er siglandi líka niðan til París eftir Seine, men tó ikki við stórum skipum.
SøgaEdit
Yvirgangur í 21. øldEdit
12 fólk vórðu myrd 7. januar 2015, tá tveir yvirgangsmenn tóku seg inn í hølini hjá franska satirublaðnum, Charlie Hebdo. Stór mannajagstran var í Fraklandi eftir tveimum brøðrum, ið vóru undir illgruna fyri at hava framt álopið. Teir vórðu seinni skotnir av løgregluni. 129 fólk lótu fólk lív undir einari yvirgangsatsókn móti fleiri støðum í París 13. november 2015. Millum annað tóku yvirgangsmennirnir seg inn á spælistaðið Bataclan, brustu sjálvmorðsbumbur og skutu frá hond undir einari konsert, og drupu 80 fólk. Samstundis varð lopið á fimm matstovur har fólk vórðu dripin og særd.
Áhugaverd støðEdit
Mitt í býnum stendur tann so nevndi Fagnaðarbogin, sum Napoleon keisari bygdi; frá hesum plássi ganga breiðir vegir í ymsar ættir. Gitnasta kirkjan er Notre Dame. Í Louvre eru verøldargitin søvn av forngripum og listarlutum av øllum slagum; upp í Eiffeltornið fer nøgd av fólki at njóta tað góða útsýnið haðani. Annars eru ógvuliga nógvir prýðiligir bygningar at síggja í býnum, bæði sjónleikarhús, myndahøllir og handlar.


c: text/html

text:
Butan
Kongaríkið Bhutan ella Butan (dzongkha: Brug rGyal-Khab) er eitt sjálvstøðugt kongsríki í Himaleia millum Tibet í Vesturkina og India. Har búgva umleið 700.000 fólk, sum eru millum tey fátækastu í heiminum. Av hesum búgva eini 100 túsund í Thimphu. Thimphu er høvuðsstaður í Butan. Landið hevur valt at avbyrgja seg og hevur tí í øldir gingið sína egnu leið. Í norðri hevur Butan mark við Kina, í eystri, suðri og í vestri við India. Kongsríkið Butan er gátuført og lítið kent land, tí at tað var stongt fyri umheimurin langt upp í 1970-árini. Eisini er ringt at koma fram í óføra fjallalendinum. Butan er buddistiskt land, og kongurin, nevndur drekakongurin (nú Jigme Khesar Namgyel Wangchuck), er einaveldugur. Miðallívsævin í landinum er 65.53 ár.
FólkiðEdit
Um 70 % av fólkinum í Butan er drupukar, ið eru ættaðir úr Tibet. Drupukarnir tala dzongkha, almenna málið í Butan, sum er skylt við tibetanskt. Í 1990 elvdu samanbrestir ímillum drupukar og lotsampafólkið, ið er ættað úr Nepal, til harðligar mótmælisgongur ímóti kongsveldinum. Hetta hevði við sær, at Butan varð stongt fyri útlendingum.
Meginparturin av fólkinum í Butan býr á bygd og livir av landbúnaði. Flestu fólk á bygd eru bøndur, men nøkur eru eisini handverkarar, til dømis vevarar ella leirkerasmiðir. Húsini eru smá, og har eru bara eitt ella tvey rúm. Flestu bøndur í hálendinum í Butan liva av neytahaldi. Harðføra, síðullaða jakneytið er óført reiðdýr og tolir ógvuliga væl kulda. Jakullin verður spunnin og vovin til klæði og tjalddúkar, og halin verður nýttur sum veiftra ella kustur. Butanar eta jakkjøt, kirna smør og kæsa ost av mjólkini og turka mykjuna til brenni.
Í Butan verður viðgongd máld í mun til økologiska, etiska og andaliga menning. Moralur og upplýsingarstøði telja meira enn materiell vælferð. Buddhistisk virði eru varðveitt. Kongurin Wangchuk sigur, at "brutto tjóðareydna hevur størri týdning enn bruttotjóðarframleiðsla".
53 % av fólkinum eru ikki lesifør.[1]
BúskapurEdit
Náttúrutilfeingi er lítið; men har eru nógvar stríðar áir, og tey eru farin at byggja vatnorkuverk.
Landið kundi havt stóra inntøku av timburútflutningi, men hevur noktað at høgga trø niður, tí tað skaðar umhvørvið. Planleggingarráðharrin hevur sagt: "Vit vilja ikki kasta okkum treytaleyst inn í alt, sum er modernað. Vit royna tí at varðveita okkara mentan, okkara siðaarv, okkara virðisskipan og okkara mentanarstovnar".
UttanlandshandilEdit
Inn- og útflutningurin av vørum skift á ávikavist upprunaland og nýtsluland fyri 2006, sær soleiðis út sambært CIA World Factbook.[2]
PolitikkurEdit
Í 1998 vitjaðu 500.000 ferðafólk grannalandið Nepal. Butan loyvdi ikki meira enn 6.000 ferðafólkum inn í landið. Hvør einstakur ferðamaður fekk strong boð um, hvussu hann skuldi fyrihalda seg. Millum annað varð forboðið teimum at geva børnum góðgæti ella annað, tí tey skuldu ikki verða lærd at bidda.
Men fangarmarnir hjá altjóða kapitalismuni røkka langt. Líka til Butan, har parabolantennur vaksa sum hundaland. Ávirkanin frá Vesturheiminum sæst longu væl. Kurvabóltur er vorðin tjóðarítrótt í staðin fyri bogaskjóting. Boogie Woogie, eitt sjónvarpsshow, sum Golcate stuðlar fíggjarliga, kappast við panoramaútsýnið til Himaleia. Teldupostur er komin í staðin fyri brævskriving, hóast tann elsta av teimum fýra konunum hjá kongi bjóðaði fólki at senda brøv ókeypis í 10 dagar fyri at forða hesari gongd. Børn, sum fara pílagrímsferð til kleystur at biðja, eru ílatin Spice Girls t-skjúrtur. Í høvuðsstaðnum Thimphu selja 25 privatar sølubúðir sjónbond. Sjálvt Butan, tað seinasta Shangri-La, er fallið. Landið loyvir vesturlendskari ávirkan, tí tað er ikki ført fyri at halda ímóti freistingunum og kann ikki halda fram við avbyrgingarpolitikkinum.
Støðan reisir nógvar spurningar. Hvussu long tíð gongur, til altjóðagerðin og tær frælsu marknaðarkreftirnar hava víggirt seg so væl, at tað vendist ikki aftur? Verður Butan ført fyri at finna eina millumleið? Fara mammon og MTV-mentanin skjótt at yvirtaka tann fagnað, Budda hevur átt? Hvussu leingi aftrat kunna kongur og hansara fýra konur stýra búskapinum og átaka sær ábyrgdina av vælferðini hjá borgarunum?
Neyvan leingi, skula vit meta eftir gongdini aðrastaðni. Men so leingi tað varar hevur butanski staturin tað størsta fíggjarliga valdið, til dømis er tað mesta av ídnaðinum statsogn, og staturin røkir fólksins vælferð. Tað sama var galdandi í USA og Evropa stóran part av farnu øld, til lat-standa-til-kapitalisman tók seg fram í 1970-unum og 80-unum. Áðrenn myndugleikarnir løgdu saman ástir við fría marknaðin.

robotstxt: allowed

filter: keep


text:
Hendan heimasíðan er ætla tær, sum arbeiðara, sum av eini ella aðrari orsøk ynskir fleiri arbeiðstímar.
Kanska vilt tú bara heilt einfalt, gera okkurt annað enn tað vanliga, av og á. Tað leggja vit okkum ikki út í!
Hendan heimasíðan er eisini ætla tær, sum arbeiðsgevara, sum av eini ella aðrari orsøk, manglar onkran at arbeiða fyri teg í nakrar tímar, ella dagar, kanska vikur.
Kanska finna tit hvønn annan her.
Heimasíðan er til tína tænastu, og vilja vit fegin at tú brúkar hana.
Hjartaliga vælkomin á Arbeiði.fo


text:
Eitt fixpunkt er eitt uppmátingarpunkt í lendinum við kendari positión. Fixpunkt hava eitt Y- og eitt X-virði í eini krossskipan. Nógv fixpunkt hava eisini eitt Z-virði, sum er hæddin yvir sjóvarmálan. Á mynd 1 síggjast ymisk fixpunkt.
Mynd 1: Ymisk fixpunkt: Hol við tríkanti, GI-fixpunkt, betongblokkur, bronsu-fixpunkt
Nýggjasta krossskipanin nevnist FOTM. FOTM samsvarar við ta matematisku k-skipanina, X peikar eystureftir og Y norðureftir, sum víst við grønum á mynd 2. Y ásin er samanfallandi við 7° V
Í krossskipanini FK89, peikar Y norðureftir og X peikar vestureftir, víst við svørtum á mynd 2. Nullpunktið er í 62° N og 9° V og hevur hetta punkt krosstølini (Y,X)=(700.000 m, 700.000 m). Legg til merkis, at í mun til ta matematisku krossskipanina, so peikar X til vinstru og haraftrat verður Y nevnt fyrst.
Á myndini sæst eisini krossskipan UTM, sum er víst við reyðum. Flestu lond her um leiðir eru í ferð við at umleggja krossskipanirnar til UTM.
Mynd 2: Krossskipanir – FOTM (grønt), FK89 (svart), UTM (reytt) og Geografiskir koordinatar (blátt). Á myndini síggjast eisini krosstølini til 62° N og 7° V í ymsu skipanunum.
Hæddir á fixpunktum, eru hæddir yvir sjóvarmálanum. Tá GPS verður brúkt til hæddarmáting, verður hæddin hinvegin ikki máld í mun til sjóvarmálan, men í mun til ellipsoiduna (í datum WGS84). WGS84 ellipsoidan í Føroyum liggur umleið 56 metur undir sjóvarmálanum. Mynd 3 vísir hvussu nógv skal dragast frá eini gps máldari hædd fyri at fáa hæddina yvir sjóvarmálan.
Minsti munurin er í Akrabyrgi 55,55 m
Størsti munur er í Mykinesi 56,93 m
Nevnast kann at í flestu GPS’arum eru hesar rættingar innbygdar.
Mynd 3: Kurvar sum vísa mun millum sjóvarmála og ellipsoidu. 10 cm er millum kurvarnar.
Geoidan, sum higartil hevur verið nýtt í Føroyum hevur ein neyvleika uppá 5 - 20 cm.
Nýggja geoidan er gjørd út frá nivellementi, tyngdarmátingum, gpsmátingum og vatnstøðumátingum í 2009 og 2010. Neyvleikin í meðinøkinum (har landfast er) má metast at vera betri enn 2 cm.
Mynd 4: Nýggja føroyska geoidan. 5 cm er millum kurvarnar.
Newest geoid in different formats
Ny gravimetrisk geoide for Færøerne - René Forsberg. Geodymamikafd., DTU-Space. Apr. 2010
Endelig tilpasning af Færø geoiden til GPS og nivellement/vandstand: FOGEOID2011 - René Forsberg. Geodymamikafd., DTU-Space. 3. okt. 2011
Vilt tú vita meira, so ring til Stein Fossá, tlf 342400, ella send ein teldupost til steinf@us.fo.


text:
Aling fer fram á flestu firðum í Føroyum, og tí er neyðugt at fylgja við dálkingarstøðuni á aliøkjunum, serliga á botninum undir aliringunum og í økinum rundanum.
Fyri at vita, um ein broyting í botninum stavar frá aling, er tað av týdningi, at botnkanningar eisini fevna um kanningarstøðir, aling ikki hevur árin (samanberingarstøðir).
Botnkanningar er liður í innaneftirlitinum hjá alifeløgum. Tað er tí alifelagið sjálvt, sum syrgir fyri, at botnkanningar verða gjørdar.
Ein kanningarskrá skal gerast áðrenn alifelagið ger fyrstu botnkanningina. Knningarskráin skal lýsa kanningarnar, serliga hvat og hvar kannað verður (knattstøða á kanningarstøðunm).
Kanningarskráirnar skulu góðkennast av Umhvørvisstovuni áðrenn farið verður undir kanningarnar. Um alifelagið ynskir at broyta kanningarnar, skal nýggj kanningarskrá eisini gerast og góðkennast.
Botnkanningar á aliøkunum skulu gerast í aug/sept á hvørjum ári. Botnsýnini skulu kannast sensoriskt, sum t.d. fevnir um at staðfesta lit og lukt og um bløðrur eru í botninum/evjuni. Sýnini skulu somuleiðis kannast fyri pH, redoxpotentiali, zink, kopar og gløðitap. Triðja hvørt ár skulu djóralívskanningar gerast á øllum aliøkjum.
Vísir úrslit frá botnkanning, at aliøki er dálkað, t.v.s. at dálkingin er yvir ásett markvirði, skal alifelagið umleggja raksturin á aliøkinum, t.d. við at leggja aliøkið, ella partar av tí, brakk. Um alifelagið ikki sjálvt setur tiltøk í verk fyri at minka um dálkingartrýstið, kann Umhvørvisstovan seta forboð fyri, at fiskur verður settur út aftur, fyrr enn nýggjar kanningar vísa, at botnurin er komin fyri seg aftur.
Botnkanningar á aliøkjum skulu gerast í samsvari við vegleiðingina Umhvørviseftiransing av aliøkjum. Ensk útgáva av vegleiðingini finst eisini: Environmental Monitoring of Fish Farms.
Úrslitini frá botnkanningunum skulu tøppst inn í excel fílu, sum liggur her .
Mannagongd til excel inntøppingarskjalið, liggur her.
Vilt tú vita meira, so ring til Umhvørvisstovuna, tlf. 342400, ella send okkum ein teldupost us@us.fo


text:
Landsstýrismaðurin, Kaj Leo Holm Johannesen boðar frá, at fleiri kunngerðir á hansara málsøki nú eru lýstar og settar í gildi fyri Føroyar. Hetta er alt partur av arbeiðinum at dagføra danska lóggávu í Føroyum.
Eftir at “Sundhedsloven” og “Autorisationsloven” vórðu settar í gildi í Føroyum, er neyðugt at dagføra lógarverkið við at seta í gildi allar tær kunngerðir, ið hoyra til hesar lógir. Fýra kunngerðir eru lýstar nú, ímeðan fleiri vórðu lýstar og settar í gildi í mai 2019.
Tær kunngerðir, ið nú eru lýstar, eru:
•Bekendtgørelse for Færøerne om kosmetisk behandling.
•Bekendtgørelse for Færøerne om dødens konstatering ved uopretteligt ophør af al hjernefunktion
•Bekendtgørelse for Færøerne om krav til sundhedsmæssige forhold på dag- og døgninstitutioner, hvor der ikke ydes sundhedsfaglig behandling
•Bekendtgørelse for Færøerne om offentliggørelse af påbud givet som led i Styrelsen for Patientsikkerheds tilsyn med sygehuse, klinikker og andre behandlingssteder
“Bekendtgørelse om kosmetisk behandling” ásetir reglur um krøv til tær viðgerðarstovur, ið bjóða kosmetiska viðgerð til føroyingar. Tað verður frameftir ikki lov at veita kosmetiska viðgerð, uttan at nøkur neyv ásett krøv eru uppfylt, og at viðgerðarstovan er góðkend av Styrelsen for Patientsikkerhed.
Kosmetisk viðgerð er viðgerð, sum hevur til endamáls at broyta ella bøta um útsjóndina hjá fólki. Undir kosmetiska viðgerð kemur millum annað plastikk skurðviðgerð, botoxviðgerð ella burturbeining av óynsktum hárvøkstri og feitti.
“Bekendtgørelse om dødens konstatering” ásetir reglur um, nær og hvussu staðfestast kann, at ein persónur er deyður. Heilsuverkið hevur í langa tíð sóknast eftir greiðum reglum á hesum økinum.
Kunngerðirnar koma í gildi 1. februar 2020.
Landsstýrismaðurin sigur, at hóast samstarvið við donsku myndugleikarnar hevur verið gott, hevur arbeiðið tikið rúma tíð. Neyðugt hevur verið við drúgvum samskifti við donsku myndugleikarnar, áðrenn kunngerðirnar kundu verða settar í gildi fyri Føroyar. Landsstýrismaðurin fer at seta ferð á arbeiðið við at dagføra allar danskar lógir og kunngerðir, sum hava við heilsuøkið at gera. Hann fegnast um, at kunngerðirnar loksins eru lýstar, og at komið er á mál, so at tey krøv og stýringaramboð, ið kunngerðirnar fevna um, nú kunna setast í verk.
Farið verður í holt við at kunna viðkomandi stovnar og viðgerðarstøð í Føroyum um, hvat kunngerðirnar fevna um, sum nú verða settar í gildi.
Heilsamálaráðið


text:
Eg byrjaði hendan bloggin í 2018, tí eg saknaði, at tað bleiv sett meir fokus á kt-trygd. Síðan tá er nógv hent, og sjálvur haldi eg, at kt-trygd hevur fingið eitt sindur størri pláss í almenna rúminum nú enn tað hevði tá. Sum tað sæst, so er seinasta innleggið á KT-Holuni 9 mánaðar gamalt, men… Continue reading KT-Holan takkar fyri hesaferð
Category: Uncategorized
Bloggurin hevur fingið logo
Bloggurin hevur nú fingið eitt logo. Eg havi nýtt eina heimasíðu, har tað er møguligt at gera logo ókeypis. Heimasíðan hevur tó sett sum treyt, at eg lýsi við, at tað er gjørt á teirra heimasíðu. So fyri ikki at koma í trupulleikar havi eg givið teimum viðurkenning herundir: Logo made with DesignEvo


text:
Um Lindina
Lindin er kristiligt kringvarp, sum ikki er heft at nakrari ávísari samkomu. Nevndin í Lindini er ein 3 manna nevnd við limum frá ymiskum samkomum. Í nevndini eru Símun Absalonsen, formaður, Bjørgfinnur Heinesen, skrivari og Jaspur Johannesen, kassameistari. Jógvan Sune Danielsen er settur í starv sum teknikkari og Jóhannes Miðskarð er settur í starv sum samskipari.
Hvussu verður Lindin fíggjað?
Lindin verður fíggja við stuðlum sum gjalda eina ávísa upphædd um mánaðin, gávum frá einstaklingum og virkjum.
Endamálsorðing
Bíblian boðar, at himlarnir skulu kunngera dýrd Guds og at borgarar Guds Ríkisins skulu verða lærdir boð og lógir Guds. Tí hava vit, sum úrslit av inniligari bøn, har vit hava søkt vilja Guds, avgjørt at stovna eina kristiliga kringvarpsstøð í Havnini, høvuðsstaði Føroya. Henda støð verður vígd dýrd Guds og framgongd Guds Ríkisins við hesari endamálsorðing:
Op. 12:10-11 sigur, at Jóhannes hoyrdi harða rødd siga: »Nú er frelsan, mátturin og ríkið vorðin Guds okkara, og veldis hins salvaða Hansara! Tí klagari brøðra okkara er kastaður niður, hann, sum klagaði teir fyri Gudi okkara dag og nátt. Teir hava sigrað hann við blóði lambsins og við orði vitnisburðar síns…«
Høvuðsendamálið við hesi kringvarpsstøð er heilt einfalt hetta:
- At føra ta Føroysku tjóðina til eina størri tilvitan um Jesu Kristi harradømi, Hansara mátt til at frelsa, grøða og seta í frælsi, navni Hansara til dýrd.
- At skapa umstøður til at kunngera boðskapin um kærleika Guds, gjøgnum kristnan tónleik og bíbliugrundfesta undirvísing.
- At gera Føroya fólk tilvitandi um kærleika Guds og fyrigeving syndanna ígjøgnum boðan av Orði Hansara.
- At fáa eitt amboð, har Orð Guds kann verða boðað fyri fólkinum hvar og nær tey vilja lurta.
- At skapa møguleika fyri at kunna vitna um tað, sum Gud ger í okkara tjóð, okkara kirkjum/samkomum og í lívinum hjá tí einstaka.


text:
Verksmiðjutrolarin Sjúrðarberg er seldur til Russlands.
Hanus Hansen váttar fyri Portalinum at Sjúrðarberg er seldur til Russlands, og at JFK nú hevur eitt skip eftir í Barentshavinum.
- Russar hava keypt Sjúrðarberg fyri 41 milliónir krónur, og skipið fer úr Føroyum hósdagin, og skal latast nýggju eigarunum í Kirkenes í Norður Norra týsdagin í komandi viku.
Tað er manningin, sum skal sigla skipið yvir til Norra, og manningin, sum telur 25 mans, hevur fingið at vita, at hon er uppsøgd.
Les eisini: Fiskivinnunýskipanin tekur livibreyðið frá 25 familjum
Tað er alment kent, at tað er fiskivinnunýskipanin, sum er størsta grundin til, at JFK selur Sjúrðarberg.
- Tað er sjálvandi fiskivinnunýskipanin, sum vit hava sagt allatíð, fór at gera, at vit ikki kundu hava meira enn eitt skip í Barentshavinum, og so eru tað eisini lækkandi kvotur.
- Vit eiga 9.000 tons í Barentshavinum, og tað klárar Gadus at fiska, sigur Hanus Hansen, reiðari.
Hanus Hansen sigur eisini, at nú er óvist hvat hendir víðari, men talan verður ikki um nýbygging ella eitt annað skip fyri Sjúrðarberg.
- Vit vita, at vit fara ikki at eiga meira enn tað, vit hava í dag. Samlaða kvotan er 27.000 tons, og vit eiga so 9.000 tons. Hækkar kvotan, so fer tað, sum er omanfyri 27.000 tons á uppboðssølu. Eisini vita vit, at av samlaðu kvotuni skal ein partur av til menningarkvotur og uppboðsølu, sum vit fara niður um 27.000 tons, sigur reiðarin at enda.
Les eisini: Óvist um menningarkvoturnar verða lutaðar áðrenn ólavsøku


text:
Albania
Albania (albanskt: Republika e Shqipërisë) ella Lýðveldið Albania er eitt lýðveldi í Suðurevropa. Høvuðsstaður er Tirana, og londinum hevur umleið 2,8 millionar íbúgvar. Albania hevur mark við 4 lond: Í norðri hevur Albania mark við Montenegro, í eystri við Kosovo og Makedónia, og í suðri við Grikkaland. Høvuðsmálið er albanskt. Stórur partur av Albania er fjallalendi.
SøgaEdit
Í øldir stóð landið undir Osmannaríkinum, og tá ið turkar fóru haðan í 1913, var Albania illa fyri á øllum økjum; har vóru hvørki vegir ella jarnbreytir, og ídnaður var eingin. Næstan alla 20. øld hevur Albania verið fasistisk kongsveldi og kommunistisk einaræðisland. Í 1991 vóru fræls val. Albanar stríðast nú við at umskipa búskapin og menna landið.
Frá 1944 til 1985 stýrdi kommunistiski einaræðisharrin, Enver Hoxha (16. oktober 1908 – 11. apríl 1985), Albania. Meðan hann stýrdi, varð landið fullkomiliga avbyrgt frá hinum londunum í Evropa. Markið til gamla Jugoslavia og Grikkalands varð stongt, og eisini varð alt samband við Italia bannað. Eftir 1960 hevði Albania bara handilssamband við Kina, og allur flutningur skuldi bara fara um teir báðar havnabýirnar Durres og Vlore. Kommunistarnir mentu stálídnaðin, men lótu landbúnaðin liggja á láni og gjørdu annars einki at menna landið.
FólkiðEdit
Ættin ella húskið hava nógv at týða í Albania, og bara fá ár eru síðan, at myndugleikarnir eggjaðu hjúnum at eiga mong børn. Frá barnsbeini verða albanar lærdir at verða orðhaldnir, á albanskum "besa". Stendur maður ikki við sítt orð, til dømis í einari handilsavtalu, er tað stór skomm.
BúskapurEdit
Albania er ímillum allar fátækastu lond í Evropa. Lítið arbeiði er í Albania, og lønin er lág. Um triðingurin av fólkinum arbeiðir í landbúnaðinum, hin triðingurin arbeiðir í ídnaðinum og tænastuvinnuni. Seinastu árini eru mangir albanar farnir til Grikkalands og Italia at arbeiða.
LandafrøðiEdit
Meginparturin av landinum er fjallalandi og einans nýtiligt sum geitar- ella seyðabeiti.
LandslutirEdit
Sí eisiniEdit
- Tirana
- Evropa
- National Tourism Organization Albania's official website for travel & tourism information.


text:
Samáriabúgvar
Samáriabúgvar, eisini samaritanar, rættari lógartrúgvir/tey lógartrúgvu*, (hebraiskt: שומרונים shomronim, arabiskt: السامريون as-Sāmariyyūn) eru ein ethnoreligiøsur bólkur í Miðeystri. Átrúnarliga fylgja tey samárisku trúarlæruni, sum er ein ábrahamsk trúgv nær skyld við jødadóm. Trúgvin er grundað á samárisku Torahina (samárisku útgávuna av teim 5 Mósebókunum), og samáriabúgvar pástanda, at teirra trúarlæra er tann rætta frumtrúgvin hjá upprunaligu ísraelitunum áðrenn útlegdina í Bábylon, varðveitt av teimum ið vóru eftir í Ísraelslandi ארץ ישראל Eretz Yisrael, mótsatt jødadómi, ið tey meta vera eina nærskylda, men broytta og umskrivaða trúgv, førd heimaftur við teim útlagnu jødununum.
Samáriabúgvar siga seg sjálvar stava frá ættunum Efraim, Manasse og Levi úr gamla Ísrael, ið hava livað í Samária síðani ísraelitar fóru í útlegd í Babylon og upp til okkara dagar. *Samáriabúgvar hava tó ikki fingið navn sítt eftir økinum Samária, men heldur frá hebraiska heitinum שַמֶרִים, Shamerim "Tey ið halda (Móse-)lógina/Tey lógartrúgvu".
Samárisk trúgv[rætta | rætta wikitekst]
Samárisk trúgv byggir á fýra høvuðslærusetningar:
- Ein Gud, YHWH sami Gud ið er staðfestur av hebraisku profetunum.
- Ein profetur, Móses (Moshe ben Amram).
- Ein heilag skrift, Torah (Móselóg), ið varð givin Mósesi av Gudi. Hetta eru tær 5 Mósebøkurnar; restin av Gamla testamenti og jødiska Talmud verða avnoktaði.
- Ein halgistaður, Gerizim-fjall (Har Gerizim), í Samária, er heilaga fjall Ísraels Guds; ikki tempulfjallið í Jerúsalem. Sambært teimum, var tað eisini á Gerizim-fjalli at Ábraham skuldi ofra Ísak.
- Nógvir samáriabúgvar trúgva eisini, at á endadøgunum verða tey deyðu risin upp av Taheb, einum frelsara (kanska er hesin ein messias ella profetur, summi halda hetta er Móses).
- Samáriabúgar trúgva uppá Paradís (himmalin).
- Samáriabúgvar hava ikki rabbinarar eins og jødar, prestarnir útleggja skriftina og varðveita traditiónirnar; skriftlærdir koma í aðru røð eftir prestarnar.
- Tey tíggju boðini hjá samáriabúgvum bróta rættiliga frá teim tíggju boðunum hjá jødum, t.d. snýr teirra 10'da boð seg um heilagleikan hjá Gerizim-fjallinum.
Viðurskifti við høvuðsjødadómin
Samáriabúgvar hava eins og jødar eina Mezuzah festa omanfyri úthurðina, samáriabúgvar kalla seg sjálvar Bene Yisrael ("Børn Ísraels"), hetta heitið verður brúkt av øllum jødiskum trúarrætningum, fyri jødiska fólkið sum heild. Hinvegin kalla samáriabúgvar seg ikki fyri Yehudim (judear), sum er standard hebraiska heitið fyri jødar.
Jødiska Talmud sigur í Kutim-traktatini, at samáriabúgvar skulu metast sum jødar har ið teirra trúarlæra samsvarar við jødadóm, men sum ikki-jødar har ið trúarlæran brýtur frá jødadómi. Síðan 19'du øld hava jødar mett samáriabúgvar sum eina jødiska sekt og heitið 'Samáriskir jødar' hevur verið brúkt.
Sí eisini: Jødar


text:
Reglugerð um stuðul til flokkarnar á tingi og um løn til floksskrivarar
Reglugerð um stuðul til flokkarnar á tingi og um løn til floksskrivarar
Samtykt á formansskapsfundi 25. januar 2000 og broytt 1. mars 2000, 13. mars og 19. november 2008, 18. februar 2016 og 31. januar 2017.
Til tess at betra um møguleikarnar hjá flokkunum á tingi at fremja arbeiði teirra í tinginum, herundir at seta floksskrivarar til tingbólkarnar, hevur formansskapur Løgtingsins við støði í játtan á fíggjarløgtingslógini við gildi frá 1. januar 2000 gjørt av at veita flokkunum stuðul til endamálið eftir hesum reglum:
§ 1. Hvør flokkur hevur rætt til árliga grundupphædd, sum er kr. 100.000,-.
Stk. 2. Harumframt hevur hvør flokkur rætt til kr. 50.000,- árliga fyri hvønn tingmann meira enn ein.
Stk. 3. Í sambandi við umrøðuna av fíggjarætlan Løgtingsins eftir § 84 í tingskipanini mælir formansskapur Løgtingsins til, hvussu stuðulin eftir stk. 1 og 2 verður javnaður. Tilmæli verður gjørt við grundarlagi í lønar- og prísvøkstrinum í undanfarna ári.
§ 1a. Hvør einstakur tingmaður hevur harumframt rætt til eina árliga upphædd at ráða yvir. Tingmaðurin ger sjálvur av, hvørt hann fult ella lutvíst ynskir at nýta hendan stuðul til sín sjálvs, ella letur stuðulin til flokkin at ráða yvir sambært § 1. Fráboðan um møguliga flytan at stuðuli til flokkin skal vera latin umsiting tingsins innan 1. oktober.
Stk. 2. Upphæddin sambært stk. 1 kann nýtast til keyp av tænastum, fakligari hjálp ella til rindan av ráðstevnum og ferðum hjá tingmanninum sjálvum, ið hava týdning fyri virksemið sum tingmaður.
§ 2. Við flokk á tingi skilst flokkur, sum eftir § 15 í vallógini fekk umboð á Løgtingi á seinasta løgtingsvali. Við tingmann eftir § 1a er at skilja tingmaður, sum er valdur á ting ella tekur sæti fyri tingmann, sum gerst landsstýrismaður ella leggur tingsessin frá sær av aðrari orsøk.
Stk. 2. Tingmenn, sum ikki hoyra til flokk, sum lýkur krøvini í stk. 1, fáa bert stuðul eftir § 1, stk. 2 og § 1a.
Stk. 3. Broytingar í stuðlinum vegna broyting í talinum av tingmonnum í tingbólkinum fáa gildi frá 1. í mánaðinum eftir.
§ 3. Stuðulin verður umsitin av skrivstovu Løgtingsins.
Stk. 2. Stuðul eftir § 1 verður latin eftir, at skrivliga er boðað umsiting Løgtingsins frá, hvør tingmaður í bólkinum hevur ábyrgdina av, at stuðulin verður umsitin sambært reglunum.
Stk. 3. Hvør einstakur tingmaður hevur ábyrgdina av, at stuðul eftir § 1a verður umsitin sambært reglunum, og váttar einstøku rokningarnar samsvarandi ásetingini í § 5, stk. 2.
§ 4. Í minsta lagi helvtin av stuðlinum eftir § 1 skal nýtast til skrivara/r.
Stk. 2. Upphæddin eftir stk. 1 skal umframt løn eisini fevna um fríðtíðarløn, arbeiðsmarknaðargjøld v.m.
Stk. 3. Tá flokkurin hevur sett skrivara, boðar tann, sum hevur ábyrgdina eftir § 3, stk. 2, umsitingini frá, hvør settur er, hvat lønin er mánaðarliga, og hvat arbeiðstíðin er sett til. Umsitingin avgreiðir síðan lønarboð til Gjaldstovuna.
§ 5. Stuðulin eftir § 1 verður brúktur til raksturin av floksskrivstovuni.
Stk. 2. Allar rokningar skulu umleið 20. í hvørjum mánaði latast umsiting Løgtingsins, váttaðar av tí, sum hevur ábyrgdina eftir § 3, stk. 2, ella tí, hesin hevur tilnevnt. Skrivstovan avgreiðir síðan rokningarnar. Hvør tingbólkur fær hvønn mánað yvirlit yvir nýtslu av stuðlinum seinasta mánaðin og nýtslu í árinum.
Stk. 3. Um tingbólkurin í einum fíggjarári hevur brúkt meira enn tillutaða stuðulin, verður meirnýtslan drigin frá í stuðlinum fyri næsta fíggjarár.
§ 6. Stuðulin skal nýtast samsvarandi endamálsgreinini, og verður í hesum sambandi gjørt vart við:
a) Útreiðslur, sum mugu metast at skula gjaldast sambært lóg um politiska upplýsing, ella eru fevndar av lóg um samsýning løgtingsmanna, kunnu ikki gjaldast sambært hesi reglugerð.
b) Vanligar umsitingarreglur, sum eru galdandi fyri útgjald úr landskassanum, eru eisini galdandi fyri útgjald sambært hesi reglugerð.
c) Reglurnar um tímapening og ferða- og dagpening innan tað almenna eru galdandi í sambandi við ferðir hjá skrivara.
d) Í sambandi við keyp av útgerð, skal tað, sum keypt verður, gjaldast og veitast í sama ári, sum tað er keypt. Leiga og leasing av útgerð er ikki loyvd.
e) Løgtingsmenn, hjúnafelagar og børn hjá løgtingsmonnum kunnu ikki virka sum skrivarar ella lønt serkøn hjálp
f) Yvirlit skal gerast yvir alla útgerð í flokshølunum. Um útgerð verður flutt úr hølum floksins, skal skrásetast, hvør hevur lánt, og hvar hon er.
§ 7. Roknskapurin verður grannskoðaður av grannskoðara tingsins.
§ 8. Um løgtingsval ella annað førir við sær, at stuðulsmóttakari ikki longur er umboðaður á tingi, verður stuðul til skrivara veittur í eitt tíðarskeið, sum samsvarar við uppsagnarfreistina í starvsmannalógini. Síðan skal ábyrgdarhavarin eftir § 3, stk. 2 gera upp, hvat nýtt er og, innan ein mánaði er farin frá løgtingsvalinum, lata aftur útgerð, sum er lánt.
Vegleiðandi reglur um løn til floksskrivarar
Lønin til skrivarar verður ásett við grundarlagi í útbúgving, royndum og arbeiðstíð hjá skrivaranum.
1. Hevur skrivarin hægri útbúgving (akademikari), kann viðkomandi verða løntur á hædd við lønina hjá alment settum akademikarum.
2. Fólk við millumútbúgvingum, t.d. lærari, merkonomur, verða lønt við eini mánaðarløn, sum liggur millum 19.000,- og 24.000 fyri fult starv.
3. Fólk við skrivstovuútbúgving ella samsvarandi verða lønt við millum kr. 15.000,- og 21.000,- um mánaðin fyri fult starv.
4. Fólk uttan formliga útbúgving verða lønt í mun til starvsroyndir, tó í mesta lagi við kr. 17.500,- um mánaðin
Lønin verður í hvørjum einstøkum bólki ásett í mun til útbúgving og starvsroyndir. Treyt fyri at fáa løn í bólki 1 ella 2 er, at arbeiðsuppgávurnar eru soleiðis háttaðar, at viðkomandi útbúgving krevst fyri at kunna røkja starvið. Tá lønin verður ásett, eigur somuleiðis at verða tikin hædd fyri møguligari meirarbeiðsskyldu og arbeiði ólagaligar arbeiðstíðir.
Flokkarnir avgera sjálvir lønirnar innan fyri omanfyrinevndu karmar, tó verður heitt á flokkarnar at ráðføra seg við umsitingina, soleiðis at lønin av umsitingarligum orsøkum kann fáast at samsvara við lønarflokk, sum er skrásettur á Gjaldstovuni.
Á Løgtingi 1. februar 2017
Páll á Reynatúgvu
formaður
/
Johnhard Klettheyggj
stjóri


text:
Dagsbilettir við dyrnar
Dagsatgongumerki verða seld við inngongdina til festivalin allar tríggjar dagarnar.
Tað gongur undan við vikuskiftispassum til Summar Festivalinum, og líkt er til, at útselt verður til festivalin. Seinastu vikuskiftispassini eru nú til sølu í Telebúðum kring landið.
Vikuskiftispass til børn (6-12 ár) verða ikki útseld. Tey kosta 200 krónur í forsølu – og 250 krónur við dyrnar. Børn 5 ár og yngri sleppa inn ókeypis.
Eitt avmarkað tal av dagsatgongumerkjum verður selt við inngongdina til festivalin, tá ið hann byrjar.
Prísurin verður hesin:
Dagsatgongumerki, hósdagur: 500 kr.
Dagsatgongumerki, fríggjadagur: 900 kr.
Dagsatgongumerki, leygardagur: 600 kr.


text:
Føroyskur sniðgevi á festival
Føroyska klædnamerkið elsabech, sum hevur virksemi sítt í Malmö, fer at hava bás á Summar Festivalinum
Gjørligt verður at keypa, royna og síggja teirra seinastu kollektiónir og smúkkur. Klædnamerki elsabech er feminimt, elegant, við einum tvisti av tí ráa:
– Vit sniðgeva klæði til ung sum eldri, okkara málbólkur er breiður, og vit leggja stóran dent á, at góðska og passformur er í lagi. Okkara klæði verða framleidd í Europa, og alt tad bundnað er bundið við hond.
– Gleða okkum at síggja tykkum øll á Summarfestivalinum!


text:
Skjótisamband Føroya hevur nú fingið limaskap í International Shooting Sport Federation. Føroysk ítróttafólk innan skjóting kunnu sostatt vera við í altjóða kappingum undir føroyskum flaggi
Skjótisamband Føroya kann nú senda síni ítróttafólk til altjóða kappingar undir føroyskum flaggi. Skjótisambandið hevur fingið limaskap í International Shooting Sport Federation, ISSF, eftir at sersambandið fyrstu ferð søkti um limaskap í august 2019.
Føroysk ítróttafólk innan skjóting kunnu sostatt eisini vera við í kappingum, sum Evropeiska Olympiska Nevndin, EOC, skipar fyri. EOC staðfesti endaliga í 2019, at Føroyar sleppa at luttaka undir føroyskum flaggi í EOC-kappingum í teimum ítróttagreinum, har Føroyar hava altjóða limaskap.
– Hetta eru frálík tíðindi – serstakliga fyri menningina av føroyskum skjótiítrótti. Vit eru sera takksom fyri, at ISSF hevur bjóðað okkum vælkomnum upp í felagsskapin. Limaskapurin fer ikki einans at geva okkara ítróttafólkum íblástur, hann fer eisini at geva okkum royndir á hægsta stigi. Vit eru so sera takksom fyri hesi góðu tíðindi, sigur Esmar Joensen, formaður í Skjótisambandi Føroya.
ÍSF fegnast um altjóða limaskapin hjá Skjótisambandinum. Jon Hestoy, varaforseti í ÍSF, sigur, at limaskapurin er enn ein týðandi varði á leiðini at fáa føroyskum ítrótti alsamt fleiri altjóða viðurkenningar.
– Hetta eru stórtíðindi, tá talan er um at menna føroyska skjótiítróttin í komandi árum, og hetta passar sum fótur í hosu við, at vit gera nýggja skjótibreyt, sigur Jon Hestoy.
Hann fegnast um, at alsamt fleiri føroysk ítróttafólk hava fingið høvið at kappast á altjóða stigi undir føroyskum flaggi seinnu árini. Føroyar hava nú altjóða limaskap í 12 ítróttagreinum: bogaskjóting, badminton, dart, fótbólti, hondbólti, parasport, judo, skjóting, svimjing, borðtennis, taekwondo og flogbólti.


text:
Hevur tú hug at arbeiða við at fyribyrgja happing?
Kundi tú hugsa tær at arbeitt miðvíst við motoriskari sansastimbran?
Vit sóknast eftir námsfrøðingi, ið vil vera við í okkara menningararbeiði og sum ynskir at starvast í einum umhvørvi, har tú kanst verða við til at mynda og seta tín dám á okkara frálíka stovn við óteljandi møguleikum.
Stropin er ein dagstovnur, ið byrjaði sítt virksemi í september 2012, fyri børn úr 0-6 ára aldur. Stovnurin liggur í einum náttúruríkum umhvørvi, har ið náttúran náttúrliga setur sín dám á okkara gerandisdag. Vit hava framúr góðar umstøður bæði innan- og uttandura, har áhugamálini og trivnaðurin hjá børnunum, eru okkara fremstu endamál.
Vit sóknast eftir:
Námsfrøðingi, ið kann arbeiða sjálvstøðugt, er jaligur, dugir at samstarva, taka ábyrgd og dugir at seta sær mál eins og at skapa ein spennandi og fjølbroyttan gerandisdag, har barnið er í miðdeplinum.
Starvið er 35-40 tímar viku ætlað námsfrøðingi.
Setanarviðurskiftir:
Starvið verður sett 25. februar 2021 ella eftir nærri avtalu. Um ongin námsfrøðingur søkjur, kann hjálparfólk verða sett í tíðaravmarkað starv.
Løn sambært sáttmála millum Føroya Pedagogfelag og Kommunala Arbeiðsgevarafelag Føroya í lønarflokki 11-22. Arbeiðstíðin er mánadag til fríggjadag kl. 07.15 – 17.00.
Skrivlig umsókn saman við prógvi og møguligum viðmæli/-um skal verða Fuglafjarðar kommunu í hendi í seinasta lagi:
Hósdagin 18. februar 2021 kl. 12.00
Fuglafjarðar kommuna
Í støð 5
Fo-530 Fuglafjørður
Ella info@fuglafjordur.fo
Meira fæst at vita um starvið og stovnin við at venda sær til Annu Joensen, leiðara, á telefon 238041 ella á t-posti: stropin@fuglafjordur.fo
Námsfrøðingur til dagstovnin Stropan á Kambsdali februar 2021


text:
Næmingaráð, samstarv, trivnaður
Samstarv og trivnaður, eru virðir, ið eru í hásæti á skúlanum. Tá ein flokkur byrjar á skúlanum, verður skipað fyri tiltøkum, soleiðis at næmingar koma at kenna hvønnannan.
Ein samstarvsavtala verður gjørd millum næmingarnar og hendan verður tikin fram av og á, fyri at tryggja tað góða samstarvið og trivnað millum næmingarnar.
Á skúlanum er møguleiki at lána hølina til tiltøk, í samráð við húsavørðin.
Næmingaráð
Hvør flokkur velur næmingaráð, 2 umboð. Uppgávunar eru:
- at skipa fyri floksins tíma, at velja orðstýrara og skrivara
- at taka viðurskifti upp til samstarvfund millum skúla og næmingar
Floksins tími
Er eitt formum har næmingaráðið og flokkurin kunnu tosa um viðurskifti, ið ávirka skúlagongdina og trivnaðin. Næmingarnir læra vanligan fundarsið, at seta dagsskrá, velja orðstýrara og skrivara, og at taka samanum fv. fundarfrágreiðingar.
Samstarvsfundur millum skúla og næmingarráð
Her er ein møguleiki at eftirmeta skúlaviðurskifti. Skúlin ella næmingarinir kunnu biðja um fund milum lærararnar ella leiðsluna.
Reglur fyri samstarvsfundar næmingar - skúli


text:
Stuðul til útgávu av vísindaverkum o.l.
Granskingargrunnurin umsitur pening, sum skal brúkast til at stuðla føroyskum vísindastarvi. Talan er um ogninar úr Eik Vísindagrunninum, sum Granskingargrunnin eftir áheitan hevur yvirtikið í 2015.
Peningurin skal fyrst og fremst verða nýttur sum stuðul til útgávu av javnlíkamettum (“peer reviewed”) vísindaverkum, ið stuðla føroyskt vísindastarv. Við javnlíkameting er at skilja faklig meting eftir viðurkendum akademiskum siðvenjum. Við vísindaverk er at skilja open access greinar og bøkur, sum monografiir, doktararitgerðir og greinasøvn.
Í øðrum lagi ber til at stuðla øðrum átøkum, sum lúka treytirnar í uppruna endamáli grunsins: “at veita fíggjarstuðul til vísindaliga gransking av føroyskum evnum, til fyrireiking og útgávu av vísindaverkum um somu evni og í aðrar mátar stuðla føroyskt vísindastarv”.
Stuðul kann latast til endurgjald fyri útreiðslur í sambandi við útgávu av javnlíkamettum vísindaverki.
- Til útgávu av Open Access grein kann stuðulin í mesta lagi verða kr. 8.000.
- Til útgávu av bók, eitt nú ritgerðum og greinasøvnum, kann stuðulin í mesta lagi verða ein triðingur av prentkostnaðinum uttan mvg, tó ongantíð meira enn kr. 25.000 fyri hvørja útgávu.
- Stuðul til onnur serlig átøk kann í mesta lagi vera kr. 50.000.
Stuðul verður játtaður sambært umsókn. Umsóknir skulu skrivast á hetta oyðublaðið og skulu saman við kravdu fylgiskjølunum sendast talgilt til gransking@gransking.fo
Tað er eingin føst umsóknarfreist. Umsóknir verða viðgjørdar, so hvørt tær verða móttiknar.
Les Reglur um stuðul til útgávu av vísindaverkum o.l. her
Les Treytir fyri stuðli til útgávu av vísindaverkum o.l. her
Stuðulsskipanin er í gildi til eingin peningur er eftir á kontuni til útgávu av vísindaverkum o.l.


text:
Vatninnleggingar skulu dimensjónerast sbrt. tørvinum í bygninginum og gerast soleiðis, at nøktandi vatnveiting fæst við tey einstøku tappingarstøðini.
Kalda vatnið skal við øll tappingarstøð lúka fysisku, evna- og bakteriufrøðiligu krøvini, sum eru ásett í kunngerð um veiting av drekkivatni.
Kalda vatnið skal vera passaliga kalt innan rímiliga bíðitíð. Ásetingin er ikki galdandi fyri serstakar vatninnleggingar til tøkniliga nýtslu.
Kravið kann t.d. vera lokið við, at blindleiðingar ikki eru í vatnskipanini, ella við at tryggja, at hiti frá øðrum innleggingum ikki ávirkar leiðingarnar við køldum vatni.
Fyri at tryggja vatnveitingarskipanina ímóti dálking, sum rennur øvugt í drekkivatns-innleggingini, skal ein mótventilur setast á vatninnføringina, ið er løgd inn í bygningin, og áðrenn greining er gjørd til aðra leiðing.
Í drekkivatnsinnleggingum skulu hóskandi tiltøk gerast fyri at tryggja seg ímóti, at viðgjørt vatn rennur øvugt, alt eftir, hvussu heilsuskaðiligt viðgjørda vatnið er, av hvørjum slagi innleggingarnar eru, og hvat tær skulu nýtast til.
Vísast kann til “DS/EN 1717, Sikring mod forurening af drikkevand i vandinstallationer samt generelle krav til tilbagestrømnings-sikringer”.
Vísast kann til “Rørcenter-anvisning 015, Tilbagestrømningssikring af vandforsynings-systemer”.
Vatninnleggingar skulu gerast soleiðis, at viðgjørt vatn og vatn, sum er tappað við eitt tappingarstað, ikki kann renna øvugt í drekki-vatnsinnleggingini.
Innleggingar til drekkivatn, ið kunnu koma í samband við heilsuskaðilig evni, skulu gerast soleiðis, at trygd er fyri, at evnini ikki kunnu treingja inn í drekkivatnsinnleggingina við tæring ella diffusjón, so at heilsuvandi kann standast av tí.
Vatninnleggingar skulu gerast soleiðis, at tað slepst undan óneyðugari vatnnýtslu.
Vísast kann til “Rørcenter-anvisning 002, Ressourcebesparende vandinstallationer i boliger”.
Víkjast kann frá kravinum um óneyðuga vatnnýtslu við tappingarstøð, ið sjáldan verða nýtt, sbrt. kap. 8.4.2.2, stk. 2.
Vatninnleggingar skulu gerast soleiðis, at ampi ikki stendst av vatni, ið rennur frá heitt- til kaltvatnsinnleggingina.
Vatninnleggingar til tøkniliga nýtslu og innleggingar, sum av øðrum ávum hava við sær, at krøvini til drekkivatnsgóðsku ikki eru lokin, skulu vera merktar á ein slíkan hátt, at tað slepst undan skeivari nýtslu.
Rottangar skulu reinsa spillivatnið nøktandi, og skulu setast soleiðis, at teir eru lættir at koma at, og lættir at tøma og røkja.
Vísast kann til vegleiðing um rottangar á heimasíðuni hjá Umhvørvisstovuni (www.us.fo).


text:
“Tað, sum er týdningarmikið er sjáldan átrokandi, og tað, sum er átrokandi, er sjáldan týdingarmikið” (Dwight D. Eisenhower)
Vit munnu øll viðurkenna, at tað er ein stór avbjóðing at raðfesta, seta mál og røkka teimum. Og tey flestu eru samd um, at tað er týðandi at seta mál fyri at skapa góð úrslit. Vit vilja øll avrika og skapa virði; gera ein mun. Hetta kemur ikki av sær sjálvum. Málsetan, tilrættalegging og disiplin skal til.
Ofta fara vit beinleiðis til uppgávurnar, sum vit halda skulu loysast her og nú, og arbeiða í teirri trúgv, at vit veruliga avrika nógv. Men avrika vit veruliga nógv, um tær uppgávurnar og málini, sum vit loysa, ikki hava grundarlag í greiðum málum?
Lat meg taka eitt dømi um eina arbeiðsstøðu, sum fleiri kenna til. Tú kemur til arbeiðis mánamorgun, og tað fyrsta, ið tú gert, er at svara teldupostum, ofta í teirri raðfylgju, teir eru móttiknir. Og vit kunnu hava eina kenslu av, aftaná at hava svarað 15 teldupostum, at vit hava veruliga gjør nakað til nyttu. Men hava vit tað? Latið okkum steðga á og hugsa um, hvat tað er, sum hendir í nevndu støðu.
Tá ið tú byrjar mánamorgun við at svara teldupostum uttan støði í málum og tilrættalegging, so letur tú onnur stýra tínum arbeiði. Hugsa um hetta! Tað er ikki tú, men tey, ið hava sent teldupostarnar, sum stýra tínum arbeiði. Tað er rættiliga høpisleyst. Tað er tú, og ikki onnur, sum skulu stýra og skipa títt arbeiði. Vit mugu hava yvirskipað og ítøkilig mál, og síðan skipa mánaðirnar, vikurnar og dagarnar við støði í teimum. Tað er ikki lætt at skipa sítt arbeiði. Eg veit. Allir leiðarar hava hesa felags avbjóðing: Hvørji eru málini, og hvussu skipi eg ítøkiliga mítt arbeiði til tess at røkka teimum?
Sjálvleiðsla er tann týdningarmiklasta og tann truplasta leiðslan. Um vit skulu leiða onnur, mugu vit fyrst leiða okkum sjálv. Tú kanst ikki vísa vegin og ganga á odda, um tú ikki megnar at leiða teg sjálvan.
Tað er einki fullkomið amboð tøkt til tíðarstýring og sjálvleiðslu. Men tað eru fleiri góð amboð.
Tað týdningarmesta er, at tú brúkar amboð, sum hjálpa tær at stýra tíðini og uppgávunum og betra um tína sjálvleiðslu.
Amerikanski forsetin Dwight D. Eisenhower (1890-1969) var upphavsmaður til eitt væl kent og sera hent amboð til at stýra tíðini í mun til tey ymisku málini og virksemini. Amboðið verður ofta nevnt Eisenhower-matrisan.
Eisenhower-matrisan sær soleiðis út:
Matrisan er býtt sundur í fýra fýrhyrningar. Hvør fýrhyrningur er ein bólking av málum og virksemum í mun til týdning og tíð. Í fýrhyrningi 1 eru mál, sum hava stóran týdning og hava skund. Í fýrhyrningi 2 eru mál, sum hava stóran týdning, men tey eru ikki átrokandi. Í fýrhyrningi 3 eru mál, sum ikki hava serligan týdning, men sum eru átrokandi. Í fýrhyrningi 4 eru mál, sum ikki hava týdning og sum ikki hava skund.
Tað týdningarmiklasta er at arbeiða við málum, sum kunnu bólkast í fýrhyrning 2. Her verður arbeitt við málum, sum hava stóran týdning, men tey eru ikki átrokandi. Til dømis at seta mál, leggja til rættis, fyrireiking og menning. Við at arbeiða við hesum, minka vit um talið av málum, sum kunnu bólkast sum átrokandi og týdningarmikil (fýrhyrningur 1).
Eisenhower segði hesi vísdómsorð um:
“Tað, sum er týdningarmikið er sjáldan átrokandi, og tað, sum er átrokandi, er sjáldan týdingarmikið”
Í myndina niðanfyri havi eg sett nøkur dømi:
Eisenhower-matrisan kann hjálpa okkum at leggja dent á at brúka orku og tíð til, at:
- Seta mál
- Gera virkisætlan (átøk, sum skulu til fyri at røkka málunum)
- Arbeiða við teimum týdningarmiklastu málunum í góðari tíð
- Førleikamennna og at skapa nýggjar og betri loysnir (nýhugsan)
Nú trína vit skjótt inn í eitt nýtt ár við nýggjum avbjóðingum og møguleikum.
Hví ikki seta sær hetta sum mál fyri 2014: “Eg vil blíva betri til at leiða meg sjálvan, at seta mál og at leggja mítt lív og arbeiði til rættis á eins slíkan hátt, at røkki teimum týdningamiklastu málunum?”


text:
12 Uppskot til lųgtingslóg um broyting ķ lųgtingslóg um almannapensjónir
A. Upprunauppskot
B. 1. višgerš (Oršaskifti riggar ikki)
C. Įlit
Įr 2008, 22. august, legši Jųrgen Niclasen, lųgtingsmašur, vegna Fólkaflokkin fram soljóšandi
§ 1.
Ķ lųgtingslóg nr. 48 frį 10. mai 1999 um almannapensjónir o.a., sum seinast broytt viš lųgtingslóg nr. 112 frį 11. desember 2007 veršur gjųrd henda broyting:
Ķ § 19, stk. 1, 1. pkt. veršur 60 % broytt til: 30 %.
§ 2.
Henda lųgtingslóg kemur ķ gildi 1. januar 2009.
Višmerkingar
Endamįliš viš uppskotinum at seta mótrokningarprosentiš, sum višbótin til fólkapensjón veršur lękkaš viš, śr 60% nišur ķ 30% av inntųkugrundarlagnum.
Prķsvųksturin ķ dag hevur giviš vanliga hśsarhaldinum eina meirśtreišslu upp į meira enn kr. 3.000 um mįnašin. Tann komandi pensjónsreformurin, sum samgongan hevur bošaš frį, hjįlpir ikki upp į teir trupulleikar, sum pensjónistarnir hava ķ dag. Uppskotiš fer at geva pensjónistum viš arbeišsfųrleika munandi batar, men afturat hesum veršur neyšugt at gera ašrar įbųtur.
Fųroyum vantar arbeišsmegi. Vit mugu hava śtlendsk arbeišsfólk higar til lands, er oršalagiš. Ķmešan hava vit skipanir, sum beinleišis forša fųroyingum at sleppa til arbeišis. Pensjónistar og fólk viš fyritķšarpensjón hava livaš undir skipanum, sum halda teimum vekk frį arbeiši. Lųgtingiš broytti ķ 2007 skipanina viš mótrokning fyri fyritķšarpensjónistar. Nś eigur Lųgtingiš at gera taš sama fyri fólkapensjónistar.
Almennir stovnar hava sum reglu, at į tķnum 70 įra fųšingardegi er uppsagnarbręviš ķ postkassanum.
Stavnhaldiš eigur at vera, at fólk skulu hava rętt til pensjón, tį tey gerast 67 įr. Men tey skulu eisini hava rętt at arbeiša meir, um tey heldur velja taš.
Eisini skulu fólk hava rętt at arbeiša nišursetta tķš į eldri įrum. Sjįlvandi skulu fólk verša į arbeišsmarknašinum so leingi, tey orka og vilja taš.
Nęsta foršingin fyri arbeiši eftir pensjónsaldur er mótrokning ķ pensjón. Tį ein pensjónistur hevur forvunniš gott kr. 54.000, veršur višbótin minkaš.
Fyri
hvųrjar 100 kr., pensjónisturin forvinnur, verša 60 kr. trektar av pensjónini.
Harafturat skal rindast lands- og kommunuskattur. Hetta ger sjįlvandi, at fólk
velja arbeiši frį, tķ taš loysir seg ikki.
Forša teimum taš ikki
Fyriliggjandi uppskot er at lękka mótrokningina ķ višbótini og pensjónini śr verandi 60 kr. fyri hvųnn forvunnan 100 krónusešil, heilt nišur ķ 30 kr. Taš merkir, at vit į henda hįtt fyri landskassans viškomandi lękka "marginal"-skattin śr 60 % nišur ķ 30%.
Hjį ųllum, sum hava fųrleika, skal taš loysa seg at arbeiša. Taš kostar pengar, sigur onkur. Nei, loysir taš seg at arbeiša, fįa vit peningin fleri feršir innaftur ķ bśskapin og ķ landskassan.
Hvķ skal samfelagiš skżggja grįa gulliš. Her eru nógvar og góšar kreftir, sum samfelagiš hevur brśk fyri. Forša teimum taš ikki.
Jś fleiri, iš lyfta hvųr sęr, jś meiri lyfta vit saman.
Fķggjarligar avleišingar
Taš hevur ikki veriš gjųrligt at fingiš atgongd til neyšug tųl at gera eina fķggjarliga meting av uppskotinum.
Hinvegin so er einki at ivast ķ, at ein vanlig śtrokning av avleišingunum av uppskotinum neyvan hevši veriš eftirfarandi, tķ uppskotiš hevši višfųrt eina munandi broyting ķ atferšini hjį pensjónistum. Fleiri hųvdu fingiš sęr okkurt smįvegis arbeiši, nś tį mųguleiki var fyri ikki at verša brandskattašur viš 60%.
Av teimum 6.300 pensjónistunum eru 1100, sum bara fįa grundupphęddina, og 1000, sum fįa skerda višbót. Hesir umleiš 2000 pensjónistarnir eru teir, sum ķ fyrstu syftu hųvdu fingiš įgóšan av uppskotinum. Men sum sagt, ųll tey, sum vegna uppskotiš nś hųvdu sęš sęr mųguleikan at fingiš okkurt burturśr viš at arbeiša, hųvdu eisini fingiš gagn av uppskotinum.
Taš hevur tķšum veriš fųrt fram, at eitt slķkt uppskot bert gagnar teimum, sum sjįlvi hava spart upp til egna pensjón. Tvųrturķmóti, taš ber ikki til at fįa fólk sjįlvi at spara upp til egna pensjón, um samfelagiš afturfyri straffar tey viš brandskatting.
1. višgerš 9. september 2008. Mįliš beint ķ Trivnašarnevndina, sum tann 16. desember 2008 legši fram soljóšandi
Įlit
Fólkaflokkurin hevur lagt mįliš fram tann 22. august 2008, og eftir 1. višgerš 9. september 2008 er taš beint ķ Trivnašarnevndina.
Nevndin hevur višgjųrt mįliš į fundum 4. november og 1., 11. og 15. desember 2008.
Undir višgeršini hevur nevndin havt fund viš landsstżrismannin ķ almannamįlum.
Nevndin hevur harumframt fingiš skrivligar upplżsingar frį landsstżrismanninum ķ fķggjarmįlum višvķkjandi komandi pensjónsreformi. Landsstżrismašurin hevur upplżst, at ętlanin er at leggja uppskotiš fyri Lųgtingiš um įrsskiftiš 2008/09.
Landsstżrismašurin ķ almannamįlum hevur fyri nevndini upplżst, at arbeitt veršur viš at leggja uppskot fyri landsstżriš ķ nęstum.
Nevndin er samd um ikki at taka undir viš mįlinum, nś landsstżrismašurin hevur bošaš frį at eitt slķkt uppskot kemur frį landsstżrinum, og męlir tķ Lųgtinginum frį at samtykkja uppskotiš.


text:
Havstovan fingið stuðul til streymmátingar eitt ár afturat
Havstovan søkti í vetur um fígging frá Dancea grunninum hjá Energistyrelsen í Danmark til at halda fram við týdningarmiklu mátingunum av Føroyastreyminum og rákinum í Bankarennuni. Energistyrelsen hevur nú játtað 800.000 kr til hesar mátingar.
Í verkætlanini verða streymmátarar lagdir út nú í summar og tiknir uppaftur á sumri 2019. Harafturat verða tvær rammur við hitamátarum settar á botn, og við teimum fer at bera til at máta hitan niðri við botn í upp til fýra ár. Í sambandi við, at Energistyrelsen hevur játtað fígging til fleiri verkætlanir, er tíðindaskriv sent út, og heimasíðan hjá Danmarks Radio hevur m.a. skrivað um verkætlanina FARMON II hjá Havstovuni – tað skrivið kann lesast her.
FARMON II-verkætlanin er framhald av FARMON-verkætlanini, sum eisini er fíggjað av Dancea. Tann verkætlanin byrjaði 1. apríl 2017 og endar 31. mars 2019. Meiri er at lesa um FARMON her.
Havstovan er partur í fleiri altjóða verkætlanum og fær fíggjarligan stuðul bæði frá føroyskum, donskum og europeiskum skipanum.
Sí yvirlit yvir verkætlanir her


text:
Úttøkan 2018
Úttøkukappingarnar eru sambært yvirlitinum frá skjótisambandinum og eru tað 75 tær fyrstu dúgvurnar, sum telja við. Úttøkutíðarskeiðið til bruttohópin byrjar tá fyrsta úttøkukappingin er í Føroyum og endar fyrra dagin í FM í ávikavist skeet og trap.
Seks skjúttar verða úttiknir í ein bruttohóp við at telja saman raktu dúgvurnar í trimum teimum bestu kappingunum. Hesir seks skulu skjóta fýra eyka úttøkukappingar (75 dúgvir) í februar, mars og í apríl. Samanlagt tvær tær bestu av hesum kappingum avgerða hvørjir skjúttar skulu umboða Føroyar til Oyggjaleikirnar í 2019. Tveir skjúttar verða úttiknir í hvørjari grein.
Stendur á jøvnum verður talt aftureftir. Fyrst verður hugt eftir bestu kapping. Er framvegis javnt verður hugt
eftir næst bestu kapping. Er framvegis javnt verður hugt at bestu rundu síðani næstbestu o.s.fr. Hugt verður
bert at teimum kappingum og rundum sum telja við í úttøkukappingini. Henda regla verður eisini brúkt til tær eyka úttøkukappingarnar um várið 2019.
Kappingarnar her heima:
Her eru allar opnar kappingar, har skotið verður minst tríggjar samanhangandi rundur, galdandi fyri úttøkuna til Oyggjaleikirnar.
Skeet verður skotið eftir galdandi ISSF reglum og Trap eftir galdandi ABT reglum ella OL-Trap reglum á ABT breytum.
Kappingar uttanlanda:
Treytinar fyri at kappingar uttanlanda telja við sum úttøkukappingar eru:
- Kappingin er í somu grein og eftir somu reglum sum her heima, soleiðis sum víst er á omanfyri.
- Sum úttøkukapping í Trap, telja kappingar í OL-Trap eftir galdandi ISSF reglum eisini við.
- Áðrenn fari verður til kapping uttanlanda, skal SkF hava boð um hetta, um kappingin skal telja við sum úttøkukapping.
- Í mesta lagi tvær kappingar uttanlands kunnu telja við í oyggjaleikaúttøkuni.
Yvirlitið yvir eyka úttøkukappingarnar í 2019:
Fyrsta kappinging: 2. februar (møguliga 1. ella 3.)
Onnur kappinging: 23. februar (møguliga 22. ella 24.)
Triðja kappinging: 16. mars (møguliga 15. ella 17.)
Fjórða kappinging: 13. apríl (møguliga 12. ella 14.)
Um ikki viðrar leygardag, so skilar SkF sær rætt at flyta kappingina til fríggjadag ella sunnudag. SkF vil fegin
avgreiða kappingarnar á øllum skjótibreytunum í landinum, men skilar sær kortini rætt til, at leggja
kappingarnar har bestu veðurlíkindini eru.
Føroya Cup
Nakrar kappingar í 2018 er sokallaðar Føroya Cup kappingar sambært kappingaryvirlitinum (allar almennar kappingar)
Tann skjúttin hevur vunnið, sum samanlagt hevur skotið flest dúgvur (fyrstu 75 dúgvurnar) av sínum bestu fýra kappingum alt kappingarárið. Stendur á jøvnum verður talt aftureftir. Fyrst verður hugt eftir bestu kapping. Er framvegis javnt verður hugt eftir næst bestu kapping. Er framvegis javnt verður hugt at bestu rundu síðani næstbestu o.s.fr. Tá talt verður aftureftir telja bert kappingar við, sum skjúttin brúkar í FC samanteljingini.
- vinningur 5.000 kr.
- vinningur 3.000 kr.
- vinningur 1.000 kr.
Kvalifikatón til FM
Mesta tal av skjúttum til FM-kappingina er 18. Tilmeldingin endar kl. 20.00 hósdagin frammanundan kappingini. Um yvirteknað er, verða 18 teir bestu skúttarnir valdir út. Hetta verður gjørt við at hyggja at bestu trimum úttøkukappingunum í kappingarárinum. Stendur á jøvnum verður talt aftureftir. Fyrst verður hugt eftir bestu kapping. Er framvegis javnt verður hugt eftir næst bestu kapping. Er framvegis javnt verður hugt at bestu rundu síðani næstbestu o.s.fr.
Finalurnar í Skeet vera skotnar eftir galdandi ISSF reglum og finalurnar í Trap vera skotnar eftir galdandi OLTrap
reglum (eisini á ABT breytum).
- vinningur 3.000 kr.
- vinningur 2.000 kr
- vinningur 1.000 kr.
Unglingar fáa somu vinningar, men treytin er, at minst tríggir kappast og hava luttikið í minst trimum almennum kappingum. Man er unglingi til man fyllir 26 ár. Vinningar til FC og FM skulu nýtast innan kalendaraárið eftir t.v.s. des 2019. Vinningarnir skulu nýtast skjótingini at frama t.d. skjótivenjingar, skjótiskeið, kappingar, skjótiútgerð o.s.fr. Skjótisambandið skal góðkenna hvat vinningurin skal nýtst til.
FM Liðkappingin
Skipað verður aftur í ár fyri liðkapping. Reglurnar eru á serligum skjali fyri liðkappingarnar.
Reglurnar eru samtyktar á nevndarfundi hjá SkF 31. januar 2018
Vegna
Skjótisamband Føroyar (SkF)
Sjúrður Knudsen, form.
Seinast dagført her á síðuni 14-02-2018
Ynskir tú at taka hendan tekstin niður sum pdf so trýst her: Reglugerð fyri kappingarárið 2018


text:
Leita
Tíðindi til ByggifrøðingarHeimasíða hjá Føroya Byggifrøðinga felag. Á heimasíðuni finnur tú millum annað tíðindi, lógir og slóðir. Hetta er staðið á alnótini har byggi-frøðingar kunna finna kunning um starvsfólkaviðurskifti.
FBF heldur til áfb@fb.fo
Socialu miðlar
-
Kategoriarkiv: Ársaðalfundur
Nevndin fyri 2021 er skipað
Nevndin fyri 2021 skipað. Læs resten
Udgivet i Ársaðalfundur, Fakfelagið, Tíðindi Tagget 2021, Ársaðalfundur, Eyka Kommentarer lukket til Nevndin fyri 2021 er skipað
Ársaðalfundur 2021
Ársaðalfundur fyri 2021 verður í hølum felagsins í februar mánaði, les hesi tíðindi fyri meira kunning. Læs resten
Udgivet i Ársaðalfundur, Fakfelagið, Tíðindi Tagget Ársaðalfundur Kommentarer lukket til Ársaðalfundur 2021
Nevndin fyri 2020 er skipað
Nevndin fyri 2020 skipað. Læs resten
Udgivet i Ársaðalfundur, Fakfelagið, Tíðindi Tagget 2020, Ársaðalfundur, Eyka Kommentarer lukket til Nevndin fyri 2020 er skipað
Ársaðalfundur 2020
Ársaðalfundur fyri 2020 verður í hølum felagsins í februar mánaði, les hesi tíðindi fyri meira kunning. Læs resten
Udgivet i Ársaðalfundur, Fakfelagið, Tíðindi Tagget Ársaðalfundur Kommentarer lukket til Ársaðalfundur 2020
Nevndin fyri 2019 er skipað
Nevndin fyri 2019 skipað. Læs resten
Udgivet i Ársaðalfundur, Fakfelagið, Tíðindi Tagget 2019, Ársaðalfundur, Eyka Kommentarer lukket til Nevndin fyri 2019 er skipað
Ársaðalfundur 2019
Ársaðalfundur fyri 2019 verður í hølum felagsins í mars mánaði, les hesi tíðindi fyri meira kunning. Læs resten
Udgivet i Ársaðalfundur, Fakfelagið, Tíðindi Tagget Ársaðalfundur Kommentarer lukket til Ársaðalfundur 2019


text:
Altjóða svimjisambandið FINA kunngjørdi í gjár teirra útnevnilsi av dómarum til HeimsMeistarastevnuna 2017 í Budapest í summar, har føroyski høvuðsdómarin Dan Hjelm er millum tey 26 útvaldu. HM er eitt av allarstørstu og týdningarmestu tiltøkum sum FINA skipar fyri, og er hetta tí sjálvsagt ein stórur heiður fyri Dan og Svimjisamband Føroya.
Dan hevur eftirhondini roynt seg sum dómari á nógvum altjóða stevnum, so sum á Norðurlendsku Meistarastevnuni í Tórshavn í 2013, á Evropeisku Meistarastevnuni á stuttgeil í 2013, á Evropeisku Leikum í Baku í 2015, á Norðurlendsku Meistarastevnuni fyri Masters í Tórshavn í 2014, og á Evropeisku Meistarastevnuni á langgeil í London í 2016.
Hann traðkaði eisini til sum dómsnevnd á Oyggjaleikum í 2015, og hevur sjálvsagt dømt heilt nógv her í Føroyum eisini, á meistarastevnum og á vanligum stevnum.
Men hetta nú verður heilt greitt størsta avbjóðingin, at vera partur av dómaratoyminum sum skal døma týdningarmestu svimjistevnu hjá FINA, næst eftir Olympisku Leikir. HeimsMeistarastevnan verður sum nevnt í Budapest í Ungarn í summar, har sjálv svimjistevnan er frá 23. til 30. juli, og har Dan so er innkallaður at møta hin 21. juli.
Afturat Dan hava vit sum kunnugt Jon Hestoy, sum í skjótt eitt mannaminni hevur virkað sum altjóða dómari og nevndarlimur hjá LEN og FINA í Open Water svimjing, millum annað á OL 2016 í Rio de Janeiro. Og nú í sambandi við HM 2017, hava vit vónir um at fáa ein ella tveir aðrar dómarar við til HM fyri Masters, sum verður í Budapest í august mánaða.


text:
Trúarlæra
-
25,00 kr
Guds barn jeg er
Kann eg vita, um eg eri eitt Guds barn? Kann eg fáa vissu um tað? Hvussu er hendan vissa? Er tað nakað, sum forðar hesi vissuni? Hetta er ein lítil...Vís allar upplýsingar
-
148,00 kr
Guds køreplan - at forstå frelseshistorie
Tað kann vera trupult at finna út av, hvussu alt hongur saman í Bíbliuni. Henda bók gevur eitt gott yvirlit. Við einum løttum málburði og við ymsum...Vís allar upplýsingar
-
250,00 kr
Introduktion til det Nye Testamente
Bókin er ein innførsla í einstøku skriftirnar í Nýggja Testamenti. Torben Kjær greiðir frá hvussu skriftirnar eru vorðnar til, greiðir frá høvundun...Vís allar upplýsingar


text:
Sporðdrekar
Sporðdrekar (latín: Scorpiones) halda til í flógvum, turrum økjum, har teir krógva seg undir steinum, í holum ella rivum. Flestu teirra veiða um náttina. Teir sita og lúra eftir fongi og leypa so á djórið ella renna tað um koll. Mesta føðin er skordjór og eiturkoppar. Teir nýta eiturklónna at verja seg við og at lemja fongin. Eitur setur úr eiturkertlum í afturkroppinum fram í eiturklónna. Við teimum stóru bitklónum tekur sporðdrekin fongin, kroystir hann sundur og stingur í kjaftin.
Sporðdrekar leggja livandi ungar. Fyrstu tíðina ber kvenndjórið teir á bakinum, har eru teir tryggir fyri ránsdjórum. Tá ið ungarnir hava skift ham fyrstu ferð, rýma teir, og tá eru teir sjálvbjargnir.
Til eru um 1.200 sporðdrekasløg. Øll eru tey ránsdjór. Í t.d. Nevada eru 23 ymisk sløg av sporðdrekum [1]. Oyðimarkarsporðdrekin tekur skordjór og maðkar, hann tekur tey við klónum.


text:
Fjórða lúkan: OM í Noregi veksur seg størri
– Hon skal eiga son, og tú skalt kalla navn Hansara Jesus; tí Hann skal frelsa fólk Sítt frá syndum teirra. Matteus 1:21.
Fjórða lúkan í adventskalendaranum hjá okkum er OM í Noregi.
Bente Hinz hevur verið leiðari í felagsskapinum seinastu árini og hevur tikið fleiri djarvar avgerðir. Fyri kortum flutti familjan til Kristiansand og nú hava hon og OM byrjað eina tænastu, har tey royna at náa út til nógvu tilflytararnar, sum búgva á Slettheia í Kristiansand.
Á hesi leinkjuni sæst eitt filmsbrot, har Bente Hinz greiðir frá arbeiðnum hjá OM í Noregi (krevur atgongd til Facebook).
Ein partur av hesi tænastu er at bjóða ókeypis málundirvísing, tey kalla tað fyri eina mál-kafé. Tilflytararnir verða bodnir til ein kaffimunn, har fólk frá OM so práta við tey og royna at hjálpa teimum við teirra norska máli. Á hendan hátt fáa tey knýtt samband við tilflytarnar og fáa sagt teimum søguna um Jesus.
Fyri at betra um umstøðurnar hjá bæði hesi tænastuni og hjá skrivstovuni hjá OM, hevur OM Noreg júst keypt eini høli á Slettheia. Fjórða innsavningin hjá okkum í Føroyum verður tí at stuðla OM Noregi í hesi tænastuni við at savna pening inn til at hjálpa teimum við fíggingini.
Um tú hevur hug at stuðla OM Noregi og teirra arbeiði at náa út til ónáddu tilflytararnar í Kristiansand, kanst tú gera eina flyting til kontuna hjá OM Føroyum, 9181-426.219.2, og viðmerkja Noreg. So verður peningurin fluttur víðari fyrst í nýggja árinum.


text:
Sambært dátuverndarlógini er krav at vitjandi á heimasíðum samtykkja nýtslu av kennifílum. Dátuverndarlógin kom í gildi 1. januar 2020.
Møguleikar
Við hesum kanst tú lættliga hava heimasíðu tína dagførda samsvarandi lóggávuni um samtykki av kennifílum.
Ein samtykkari av kennifílum til tína heimasíðu, ið er í trá við føroysku dátuverndarlógina, GDPR, ePR og CCPA.
Ein miðsavnað loysn, ið verður dagførd tá møguligar broytingar eru í lóggávu ella vegleiðingum frá myndugleikum.
Prísir
Fráboðari við samtykki
Við standard loysnini ber til at fáa litirnir á fráboðarinum lagaðir eftir tykkara samleika. Fráboðarin heintar samtykki frá vitjandi um nýtslu av kennifílum.
Kostnaður
500 kr. árliga
+ 1250 kr. stovningargjald


text:
Arara
Arara er ein býur í Brasil, sum liggur í landslutinum Paraíba, 467 metrar yvir havið, í landnyrðingspartinum av landinum. Býurin hevur eitt fólkatal á umleið 12.500.
Søga[rætta | rætta wikitekst]
Tey fyrstu fólkini ið bygdu Arara var Kariri fólkið, sum er eitt av upprunafólkunum í Eysturbrasil. Har vuksu nógv Schinopsis brasiliensis trøð, hvørs viður var svartur. Økið var kent sum "Baraúnas das Araras" orsakað av tí stóru mongdini av arara pappageykum (arara á portugisiskum, macaw á enskum), sum hildu til har tll umleið 1860, tá presturin José Antônio Maria Ibiapina kom til økið frá Ceará. Hann hevði stóra ávirkan á Arara økið, hann setti eitt nú á stovn Santa Fé sanitarium tætt við har ið Arara býurin er í dag á jørð, sum Major Antônio José da Cunha hevði latið honum. Antônio José da Cunha majorur bygdi eisini tað fyrsta húsið har ið Arara býurin kom at vera, og var við til at menna býin til hann doyði sum 94 ára gamal í 1881. í 1876 hevði bygdin umleið 80 hús og 500 íbúgvar. Í 1937 og 38, tá Brasil bleiv býtt sundur av nýggjum, koma Arara at hoyra til Serraria kommunu. 1. desember 1961 gjørdist Arara sjálvstøðug kommuna, tað vóru fleiri fólk ið høvdu arbeitt framm ímóti hesum, eitt nú: Dr. Marinésio Moreno, Dr. Mário Moreno og Marísio da Cunha Moreno.
Fólkafrøði[rætta | rætta wikitekst]
Sambært tí Brasilsku Hagtals og Jarðfrøðisstovuni (Brazilian Institute of Geography and Statistics, stytt IBGE) búðu 12.698 fólk í kommununi í 2008. Fólkatættleikin var 142,9 fólk/km². Í 2000 kunngjørdi IBGE hesi hagtøl um fólkasløgini í Arara býtt upp eftir húðaliti/uppruna: 7.109 Pardo (Brún) brasilsk fólk (61,66%), 4.033 hvít brasilsk fólk (34.98%), 350 afro-brasilsk (svørt) fólk (3,03%). Pardo var eitt heiti sum var nógv brúkt í 16. til 18. øld um fólk sum vóru av blandaðum uppruna, ofta blandaði av afro-brasilum, upprunabrasilum og hvítum sum vóru ættaði úr Evropa. IBGE brúkar hetta heiti um fólk av fleiri etniskum upprunum. Í fólkateljingum hevur Pardo ofta verið ein svarmøguleiki, tá fólk eru spurd um sín húðalit, men ikki altíð. Í 1940 var spurt, um fólk hildu seg vera hvít, svørt ella gul. Um tey ikki mettu seg at hoyra til nakran av hesum bólkum, so var ein strika sett ígjøgum hesar "lit-kassar", sum so kom at týða, at tey vóru Pardo (av blandaðum uppruna, ella brún). Í 1950 fólkateljingini var orðið Pardo ein valmøguleiki, tá fólk skuldu meta um sín uppruna/húðalit. Tað hevur víst seg, at við tíðini eru tað fleiri og fleiri sum siga seg hoyra til henda bólk, svørt vilja heldur kalla seg Pardo, og summi hvít fólk vilja eisini heldur siga seg hoyra til bólkin Pardo. Í 1940 vóru tað 21,2% ið vóru bólkaði sum hoyrandi til pardo-bólkin og í 2000 var hesin bólkur vaksin til 38,5%.


text:
Umboð frá P/F Fiskaaling á Aqua Nor alisølustevnu í Trondheimi
Frá 16. til 19. august 2011 var alisølustevna hildin í Trondheimi í Noregi. Hetta var 17. sølustevnan í røðini.
Fyrsta alisølustevnan varð hildin í 1979 og hevur hendan verði hildin í Trondheimi annað hvørt ár síðani. Frá at hava verið ein lítil sølustevna í byrjanini, er stevnan nú vaksin til eina risastóra sølustevnu, sum av alarum kring allan heimin verður mett at vera týdningamesta vindeyga fyri vinnuna.
Hin 16. august varð Aqua Nor sett av kong Harald og bara tað at fáa kongin at seta eina slíka sølustevnu, sigur nakað um týdningin sum norðmenn leggja í stevnuna.
Meðan Aqua Nor var opið frá 16 til 19. august vóru hildnar fleiri smáar ráðstevnir. Millum annað ráðstevnan: International Aquaculture Biosecurity Conferense (IABC) sum byrjaði áðrenn sølustevnan opnaði og vardi til 17. august. IABC ráðstevnan var til fakfólk sum arbeiddu innan umsiting, ídnaðin og granskingina av fiskaheilsu og sjúku.
Føroyingar vóru væl umboðaðir á Aqua Nor. Okkurt um 100 luttakarar vóru úr Føroyum. Nakrir útstillarar vóru saman við øðrum fyritøkum. Flestu nýttu høvi at hitta fyritøkur og kundar.
Fiskaaling nýtti høvi til at bjóða alarunum til fundar saman við okkara samarbeiðs parti SalmoBreed. Hesir fundir vóru fingnir í lag fyri at tosa um úrvali til næsta árgang av lívfiski, hvørs rogn verða send okkum í desember 2011.


text:
Vodka
Vodka er rúsdrekka, sum er sterkari enn 37,5% alkohol. Vodka er upprunaliga ein eysturevropeiskur drykkur, ið verður framleiddur úr øllum rávørum, sum kunnu gerast um til alkohol, men sum oftast verður korn ella epli nýtt. Tá ið tað er dropadrivið, verður sprittið sílað, so at øll lukt- og smakkfrumevni verða tikin burtur. Munurin á teimum ymsu sløgunum liggur í dygdini á rávørunum og í vatninum. Vodka verður mest nýtt til at blanda ymiskar drykkir. Vodka inniheldur vatn og alkohol. Tað fæst harumframt eisini við einum ótali av ymsum tilsettum smakkum. Alkoholprosentið spennir millum 35 % og 50 %. Navnið Vodka er eitt vart navn í ES, og reglurnar eru greiðar. Vodka skal verða destillerað til minst 95 % og síðani blandað til í minsta lagið 37 %. Um hesar reglur ikki verða fylgdar, kann tað ikki eita Vodka, men má seljast undir øðrum navni.
Sløg[rætta | rætta wikitekst]
- Absolut Vodka
- Absolwent Vodka
- Bols Vodka
- Chopin Vodka
- Explorer Vodka
- Finlandia Vodka
- Fjodor Vodka
- Ikon True Russian Vodka
- Kalashnikov Vodka
- Komitroff Vodka
- Konings Rossia Vodka
- Koskenkorva Vodka
- Moskovskaya Vodka
- Palace Vodka
- Rasputin Vodka
- Smirnoff Vodka
- Stolichnaya Vodka
- Zaranoff Vodka
- Znaps Vodka


text:
- Tíðindi, mentan og ítróttur
Festivalar fáa í mesta lagi fimm milliónir
Tað fer at kosta landinum í mesta lagi fimm milliónir krónur at geva tónleikafestivalum studning fyri festivalar, sum ikki vóru í ár.
Tað stendur í uppskotinum, sum er sent til hoyringar.
Sambært uppskotinum verður stuðul latin at endurrinda afturgoldin atgongumerki, um festivalurin er avlýstur vegna almennu tilmælini um koronufyribyrging.
Í mesta lagi 85 prosent
Stuðulin kann í mesta lagi svara til 85 prosent av útreiðslunum í sambandi við at fyrireika festivalin.
Tað vil siga, at hóast festivalurin avtalurættarliga hevur skyldu at endurrinda øll atgongumerkini, so fær hann bara upp til 85 prosent av tí, sum er brúkt til fyrireikingarnar.
Orsøkin til hesa avmarking er, at endamálið er at hjálpa festivalinum úr eini fíggjarligari kreppustøðu, ikki, at landið í veruleikanum keypir øll atgongumerkini og soleiðis gevur festivalinum eitt yvirskot, stendur í uppskotinum.
Annar stuðul mótroknaður
Fær festivalurin stuðul úr aðrari almennari stuðulsskipan, verður tann stuðulin mótroknaður.
Hoyringarfreistin er til 1.oktober.
Freistin at søkja um stuðul er til 1.desember.
Í fjør fingu tónleikafestivalar slakar tvær miliónir krónur úr hjálparpakka trý, sum var ætlaður listafólki.
Sí eisini


text:
Størv á Glasi: LÆRARAR TIL BIL OG EL3. apríl 2018
Glasir er Føroya størsti útbúgvingarstovnur við 250 starvsfólkum og 1.500 næmingum, lærlingum og lesandi. Tøkni, ið er handverksdeildin á Glasi, søkir lærarar til bil- og el-økið.
Sum lærari á bil- ella el-økinum fært tú høvi at seta tíni fingramerki á menningina av teknisku útbúgvingini. Tú kemur at býta vitan við starvsfelagarnar og arbeiða tætt saman við hinum lærarunum innan fakøkið. Sum lærari skalt tú vera fakliga væl fyri, duga væl at samstarva og duga at fáa næmingarnar at trívast.
FØRLEIKAR
Tann, ið verður settur sum lærari á Tøkni, skal:
– hava hug og hegni at arbeiða við ungdómi
– vera framsíggin og tora at ganga nýggjar leiðir
– kunna arbeiða sjálvstøðugt og hava góð evnir at samstarva
– duga at loysa trupuleikar, tá ið á stendur
– trívast við broytingum og kunna skapa fylgiskap millum lærarar og onnur starvsfólk
– hava viðkomandi útbúgving
– hava góðar KT-førleikar
TAÐ ER YNSKILIGT, AT UMSØKJARIN HEVUR:
– sveinabræv
– viðkomandi starvsroyndir
– góð evnir at skipa samstarv við ymiskar samfelagsbólkar
– hollan og dagførdan kunnleika
Hægri viðkomandi útbúgving kann verða ein fyrimunur.
LØN OG TREYTIR
Størvini eru fulltíðarstørv at seta frá 1. august 2018 ella skjótast til ber.
Lønar- og sáttmálaviðurskifti eru sambært sáttmála millum Fíggjarmálaráðið og Føroya Tekniska Lærarafelag.
Meira fæst at vita um størvini við at venda sær til Steinfinn Várlíð Jacobsen, deildarleiðara, á stj@glasir.fo ella tlf. 56 80 30. Ella hjá leiðandi lærarunum á økjunum:
Bil-økið: Páll Árni Berg, pab@glasir.fo, tlf. 78 67 64
El-økið: Birgir Petersen, bip@glasir.fo, tlf. 50 69 06
UMSÓKN
Umsókn við CV, avriti av prógvum, viðmælum v.m. skulu sendast til starv@glasir.fo í seinasta lagi hósdagin 12. apríl 2018 kl. 24:00.


text:
Arbeiðspláss
Magn
Magn ynskir ung í arbeiði í Klaksvík
Magn er ein av orkuveitarum okkara her í Føroyum. Hettar merkir, at tá ið tú tendrar fyri radiatorinum í húsinum tú býr í, ella tá ið tú skal ein biltúr við vinum ella familju, ja so er tað ein møguleiki, at oljan í húsinum og bensinið í bilinum kemur frá Magn. Men afturat at veita orku, finnur tú eisini ein hugnaligan handil á Magnstøðini í Klaksvík -hvør kennur ikki "Magnkaffi", ella "Magnís", sum heilt víst eru tær vørurnar hjá Magn, ið skara framúr? Hesa vørurna hevur tú nú møguleika fyri, at læra teg at selja. At arbeiða í handlinum hjá Magn, krevur at tú er blíð/ur og er áhugað/ur at veita eina góða tænastu og uppliving til kundan.
Nakrar av uppgávunum, ið tú kann vænta at røkja á hesum arbeiðsplássinum eru:
- Tænastu veiting
- At fylla upp vøru á hyllanar
- Reingerð
Nógv røsk ung fólk arbeiða á Magn í Klaksvík, og á Magn í Klaksvík ynskja tey sostætt, at tú heldur á fram at arbeiða, eftir at tú er liðug/ur at arbeiða her saman við Ung í arbeiði.
Svein Rógvi Nielsen Ljósstein er støðleiðari á Magn í Klaksvík, og hann bjóðar tær "Vælkomin til arbeiðis".
Leita tær nærri kunning um Magn, við at trýsta á slóðirnar niðanfyri.


text:
Grøna hugsjónin setur dám á ungdómsarbeiðið
Grøna hugsjónin setur dám á ungdómsarbeiðið
Súkklurnar, sum m.a. skulu brúkast í sambandi við Ung í arbeiði (UíA) verkætlanina, eru nú klárar. Hetta fer at seta ein serligan dám á býarmyndina í summar.
Umhvørvisnevndin játtaði í heyst at keypa súkklur, sum skulu brúkast til grønar verkætlanir hjá kommununi.
Í fyrstu atløgu fara súkklurnar at verða knýttar at UíA verkætlanini, sum m.a. fer at lætta um hjá teimum ungu, sum í summar fara at arbeiða hjá býargartnaranum. Kristian Eli Zachariasen, formaður í Umhvørvis- og býarskipanarnevndini fegnast um hetta átakið, sum er til gagns fyri umhvørvið, men sum eisini slóðar fyri einum nýggjum hátti at flyta amboð og seg sjálvan frá a til b.
Við súkklunum, sum eru væl útgjørdar við m.a. el-motori, kunnu ungu arbeiðsfólkini hava amboðini við sær, tá ið tey fara til arbeiðis. Ungu starvsfólkini fáa størri ábyrgd, og er hetta eisini eitt av endamálunum við UíA verkætlanini, sigur Kristian Eli Zachariasen, sum saman við Beintu Klakstein, forkvinnu í Trivnaðarnevndini hava royndarkort súkklurnar í dag. Beinta leggur afturat, at hendan verkætlanin ber boð um, at menningin av UíA avgjørt er burðardygg.
Gongur væl at fáa ung til arbeiðis
Tá ið nýggja heimasíðan lat upp 15. mai, vóru 15 arbeiðspláss við í UíA verkætlanini. Síðani eru 9 nýggj arbeiðspláss løgd afturat, og arbeiðið at fáa samstarv í lag við enn fleiri starvspláss heldur fram.
-Eg fegnist um, at fyritøkur duga at síggja virðið í at vera við í verkætlanini hjá Ung í arbeiði. Tað er sera gott, at leiðarar leggja orku í at bjóða teirra arbeiðspláss fram og at læra tey ungu grundleggjandi førleikar á einum arbeiðsplássi. At tað eru so nógv ymisk arbeiðspláss, ið eru við í verkætlanini, fer vónandi at hava við sær, at tey ungu fáa eyguni upp fyri tí margfeldni, sum er á arbeiðsmarknaðinum, sigur Durita Samuelsen, verkætlanarfólk hjá UíA.
Umframt øll tey, sum meldaðu seg til beinanvegin, koma framvegis tilmeldingar inn í skipanina. Hesi ungu verða síðani boðin til eina samrøðu í Íverksetarahúsinum. Eisini skal sigast, at tey arbeiðspláss, ið vóru við frá byrjan eru næstan fullsett, og tí er eingin trygd fyri at tey, ið melda seg til nú fáa arbeiði beinanvegin. Frá Ung í Arbeiði verður sagt frá, at arbeitt verður av øllum alvi fyri at skapa ein arbeiðsmøguleika til øll tey, sum leita eftir einum frítíðararbeiði, og harvið stuðla teimum ungu, ið ynskja at stíga inn á arbeiðsmarknaðin.
Tey, ið kunnu taka lut í Ung í arbeiði, skulu verða 15-16 ár. Einasta treyt er, at tey ikki gerast 17 ár í tí árinum, har tey melda seg til. Tað eru í alt 31 ung, sum í løtuni eru knýtt at verkætlanini.
Til ber at fylgja teimum ungu á Instagram vanganum hjá Ung í arbeiði @uiaklaksvik. Nærri kunning um UíA, og treytir fyri tilmelding, eru at finna á www.uia.fo
Í komandi viku fer Durita Samuelsen at vitja tey ungu, har hon fer at fregnast, hvussu gongur á nýggja arbeiðsplássinum hjá teimum.


text:
Góð loyniorð
Loyniorð eru gjørd til verja tínar dátur móti óviðkomandi. Tað er tí umráðandi, at tú hugsar teg væl um, tá tú velur loyniorð.
- Nýt loyniorð, sum eru fleiri enn 12 tekn
- Tú kanst nýta samansetingar av ymsum orðum, nøvnum, dagfestingum ella líknandi. Tvey dømir eru:
Egbyrjitilarbeidiskl.8 - sum er ein samanseting av setninginum "Eg byrji til arbeiðis kl. 8"
tann5.juligiftustSimonaogeg - sum er ein samanseting av setninginum "Tann 5. juli giftust Simona og eg"
- Tú kanst nýta samansetingar av ymsum orðum, nøvnum, dagfestingum ella líknandi. Tvey dømir eru:
- Nýt føroysk orð í loyniorðinum
- Hetta ger tað nógvar ferðir torførari hjá teldusníkunum at gita títt loyniorð
- Endurnýt ikki loyniorð
- Um títt loyniorð verður stolið frá einari tænastu á internetinum, vil hetta forða fyri, at teldusníkarnir fáa atgongd til aðrar dátur hjá tær
Password manager:
Tú kanst við fyrimuni nýta ein sokallaðan "password manager" fyri at lætta um umsitingina av loyniorðum.
Ein “password manager” er eitt forrit, sum kann taka sær av øllum, sum viðvíkur tínum loyniorðum. Øll tíni brúkaranøvn og loyniorð kunnu goymast í einum password manager, og tú noyðist tí ikki at minnast til tey sjálv-/ur. Forritið sjálvt verður tryggja við einum loyniorðið, og allar dátur í forritinum verða bronglaðar. Tað einasta loyniorðið, sum tú tískil noyðist at minnast, er loyniorðið til sjálvt password manager forritið. Fyri at tryggja loyniorðini enn betur, bjóða teir flestu eisini tvey faktor.
Tað er serliga trý ting, sum gera ein password manager til eitt ógvuliga umráðandi og gott forrit:
- Tað er lætt at gera góð og lang loyniorð
- Tað er lætt at nýta ymisk loyniorð til ymsar tænastur/heimasíður
- Tú noyðist ikki at minnast til loyniorðini sjálvur
Tað eru fleiri góð password manager forrit, og tú kanst finna eitt á netinum, sum hóskar best til tín tørv.
Set upp eyka trygd við at nýta tvey faktor


text:
Reglugerð fyri stuðul til altjóða kappingar í Føroyum
Hendan reglugerð viðgerð treytir fyri at fáa peningaligan stuðul til at skipa fyri altjóða kappingum í Føroyum.
Stuðul kann søkjast til altjóða kappingar, sum ser- og menningarsambond skipa fyri í Føroyum. Sum meginregla skulu hesar treytir verða uppfyltar.
- Kappingin skal vera á NM-støði ella á líknandi ella hægri støði.
- Kappingin kann vera fyri junior ella vaksin.
- Í minsta lagi 4 lond skulu luttaka í kappingini.
- Í mun til uppsetta fíggjarætlan kann ein undirskotstrygd setast.
- Grannskoðaður roknskapur við tilhoyrandi skjølum skal innlatast seinast ein mánað eftir, at kappingin hevur verið.
- Roknskapurin skal verða grannskoðaður av minsta lagi skrásettum grannskoðara.
Samtykt á starvsnevndarfundi 4. desember 2017


text:
Miðvágs Kirkja
Grundarsteinurin til Miðvágs kirkju varð lagdur 1. sunnudag eftir trinitatis 1948, og varð hon vígd 28. september 1952.
Ynski um nýggja kirkju var tó eldri enn so, tí tekningin, sum Heini Joensen, byggimeistari, á Ryggi í Miðvági – Bóndaheini – teknaði, og sum kirkjan er bygd eftir, er dagfest í mai 1930.
Sum ungur fór Heini Joensen í timburlæru í Bergen. Samstundis var hann næmingur á “Bergens teknikse Aftenskole”. Hugkveikingar frá tátíðar vesturnorskum byggisniði – Jugendstílurin – eru eyðsýndar í nógvum detaljum í Miðvágs kirkju.
Alt snikkaraarbeiði varð smíðað á Miðvágs Maskinsnikkaraverkstaðið – við Gjónna – sum Heini Joensen hevði verið við til at stovnað í 1918.
Alt útskeringararbeiði gjørdi Hans Jørgensen – Hans í Skúlanum.
Langa fríggjadag 2000 varð nýggja altartalva avdúkað í Miðvágs kirkju. Tað er listamaðurin Torbjørn Olsen, sum hevur málað nýggju altatalvuna, ið avmyndar Jesus á krossinum.
Tað er tað sama evni, sum gamla altartalvan ímyndaði (flyt músina á altarmyndina). Tó var gamla altartalvan – sum er úr gomlu kirkjuni – væl minni og ikki ætla so stórari kirkju.
Á altarinum stendur ein hin viðgitnasti luturin í kirkjuni: stakin sum Beinta skuldi meiða Peder Arrheboe við.
Hóast snotuliga restaurering ber stakin enn merki eftir hendingina. Á makanum sæst einki.
Gudmundur Bruun, sum búði í Jansagerði fyrstu barnaár síni, gav kikjuni doypifuntin. Men stóra dópsfatið av messing, sum var frammanundan, stendur í honum.
[KELDA: J. P. Gregoriussen, Nýggjaru Kirkjurnar]


text:
Aloe Multi-Use Soothing gel 200 ml
Eitt frískt andlits og kropps gelé, sum virkar sissandi og vætugevandi á húðina.
Gevur skjóta ró til sarta húð. Aloe Multi-Use Soothing gel inniheldur 90% reint vistfrøðiligt Aloe Vera.
Uttan: parfumu, farvu, alkohol og parabenir. Smyr á serliga har húðin er reyð ella skolda. Aloe vera er kølandi og lekjandi
Hvussu brúki eg tað?
Smyr á beint eftir tú hevur reinsað húðina fyri at fáa nógva vætu. Kann nýtast á allan kroppin ella á ávís støð – eftir tørvi. Tað er eisini vælegnað at brúka eftir hártøku fyri at fáa slætta húð (t.d. um tú hevur nippað tær brýrnar, voksað tær ella rakað tær).
190.00DKK
eftir


text:
Smábussar M2 til 10 – 19 fólk, førarin íroknaður, sum eru góðkendir til vinnuligan ferðafólkaflutning, eru undantiknir virðisavgjaldi.
Treytir fyri skráseting av smábussi til vinnuligan ferðafólkaflutning:
Skrásetti eigarin skal hava:
Dømi:
Verður smábussurin, sum er góðkendur til vinnuligan ferðafólkaflutning, skrásettur sum persónbilur til privata nýtslu, áðrenn 120 mánaðir eru gingnir frá skrásetingini sum smábussur, góðkendur til vinnuligan ferðafólkaflutning, verður virðisavgjaldið goldið, sbrt. § 3, lutfalsliga samsvarandi tíðini, sum restar í teimum 120 mánaðinum.
Smábussar M2 og persónbilar M1 til ellis- og røktarheim - § 7, stk. 1, nr. 4)
Smábussur M2 og persónbilur M1 til fleiri enn 5 fólk, førarin íroknaður, sum verða skrásettir til at koyra fólk á ellis- og røktarheimum, sambýlum, vardum bústovnum og vardum verkstøðum, eru undantikin virðisavgjaldi.
Smábussurin ella persónbilurin skal við loyvi frá Akstovuni skrásetast í navni stovnsins.
Treytir fyri skrásetingini:
Dømi:
Verður smábussurin ella persónbilurin skrásettur til aðra privata nýtslu, áðrenn 72 mánaðir eru gingnir frá skrásetingini í navni stovnsins, verður virðisavgjald goldið, sbrt § 3, lutfalsliga samsvarandi tíðini, sum restar í teimum 72 mánaðunum


text:
Skúlaárið 2021/22 kemur Runavíkar kommunuskúli at veita næmingum tilboð um samtalutímar. Tað er Gunnleyg í Garðamørk, útbúgvin psykoterapeutur, sum kemur at bjóða næmingunum samtalutímarnar. Samtalutímar standa næmingum frá 7. flokki til og við næmingum í 10. flokki í boði.
Gunnleyg er stuðul í skúlanum við Løkin og kemur í sínum starvi í samband við flest allar næmingar skúlans. Gunnleyg er ofta tøk hjá lærarum og næmingum at heita á. Um ynski er at fáa samtalutíð hjá Gunnleyg, verður tað gjørt í samstarvi millum næming, flokslærara, foreldur og skúlaleiðslu. Eingin samtalutími verður uttan foreldranna loyvi.
Leiðslan


text:
Nú er landsdansistevnan 2019 – 13. í røðini – farin afturum, og vit, sum dansa føroyskan dans, hava fingið eina góða dansinátt afturat. Hesaferð var stevnan á Eiði, har dansifelagið á Látrinum og Norðstreymoyar dansifelag skipaðu fyri í felag. Av tí at veðrið var ivasamt, varð avgjørt frammaundan at seta stevnuna inni í ítróttarhøllini.
Sjúrður Ferjá – gjáarmaður í Streymnesi – kom væl frá at seta stevnuna. Tíbetur hevur hann varðveitt gjáarmálið. Hann treiv í ørindir úr m.a. Sjúrðarkvæðunum, fortaldi um dans við Gjógv, tá hann vaks upp og um dans í sjónleikarhúsinum, tá hann gekk í skúla í Havn, har hann fann sína dvørgamoy, eins og Sjúrður í ”Dvørgamoy I”, sum var fyrsta kvæðið, vit kvóðu á hesari landsdansistevnuni.
Fyri nógvum árum síðani hevði Jógvan Arge eina samrøðu við Hans Jacob Joensen, bisp, sum eisini var frá Gjógv. M.a. spurdi Jógvan, um tað var synd at dansa. Nei, svaraði Hans Jacob: ”Dansurin hoyrir til tær glaðu løturnar í lívinum, – teimum tungu er altíð nóg mikið av. Tey gomlu við Gjógv, sum er jólabygd, fóru ikki í dans annað jólakvøld fyri at reita Gud.”
Døgurðin var skipaður sum sjálvtøka. Fyrstu ferð, vit royndu tað á eini landsdansistevnu var, tá Eysturoyar dansifelag skipaði fyri í 2013. Umstøðurnar í ítróttarhøllini í Runavík gjørdu, at onki annað bar til. Onkur hevði hug til at finnast at hesum, men tað er nógv betri, tí tað styttir munandi um borðhaldið.
Sangurin gekk væl sum altíð, tá nógv fólk, sum duga at syngja og eisini nógv uttanat, koma saman. Eg beit merki í, at yrkjararnir til 4 sangir vóru við á stevnuni. Edvard í Skorðini átti tveir, Regin Eikhólm ein og Rasmus Joensen ein. Tað uppliva vit ikki so ofta.
Vit hava ofta tosað um, at tað er ikki meining í, at umboð fyri øll feløgini reisa seg upp fyri bara at siga takk og handa ein brævbjálva. Og endilga gjørdu fyrireikararnir meir enn bara at snakka. So hesaferð var avgjørt frammanundan, hvørji skuldu halda røðu á stevnuni – eftir mínum tykki ein sera skilagóð avgerð, tí fyri fleiri er tað ein plága at skulla siga nakað í fólkarúgvu. Hetta ger tað eisini stórt sæð óneyðugt at hava borðstjóra.
Gunnar Restorff formaður í Sláið Ring, ið eftir mínum tykki var sjálvskrivaður, Jónvør Petersen úr Bø, sum var við til at taka stig til fyrstu landsdansistevnuna, Sigrun Poulsen úr Sumba og Jóanes Johannesen úr Dali vóru biðin at halda røðu.
Gunnar samanlíknaði Føroyar og Hawai’i, har hann hevur búð eitt skifti saman við dóttir síni. Hann segði, at har hava tey ikki megnað at varðveitt nakað av máli ella mentan hjá upprunafólkinum. Vit eiga framvegis hetta, sum ger okkum til serstaka tjóð, og tað er kvæðunum fyri at takka.
Jónvør var biðin um at siga frá fyrstu landsdansistevnuni, sum var hildin vesturi í Vágum í septembur 1983. Tey máttu hýsa øllum gestunum, tí hetta er langt áðrenn Vágatunnilin kom. Hugskotið til at hava landsdansistevnu her í Føroyum fingu tey í Vága dansifelag á eini dansistevnu í Skotlandi, har feløg úr nógvum londum vóru komin saman.
Sigrun tosaði um støðuna hjá Sumbiar dansifelag, sum er ein natúrligur partur av øllum felags tiltøkum í bygdini. Hetta er møguligt í einari bygd við so sterkum kvæðaarvi, sum tey eiga har suðuri til at varveita fyri komandi ættarlið. Í økjum við fleiri bygdum – t.d. í Eysturoynni og Norðstreymi, har fólkið er nógv meira blandað – ber hetta illa til.
Jóanes tosaði um eina serliga kvæðauppskrift uppá Jómsvíkingar, sum eg ikki visti var til.
Dansihølið var heldur lítið til so nógv fólk, serliga fyrstu løtuna. Men sum altíð má man halda seg til tær umstøður, sum eru. Inni í ítróttarhøllini hevði dansurin verið órógvaður av práti, og høvdu vit dansað í gomlu fimleikarhøllini í skúlanum, sum er gjørd til mentanarhøll – ið var upprunaliga ætlanin – so høvdu vit gingið úti og tað hevði blivið tøssut inni orsaka av veðrinum.
Tað er stórarbeiði at skipa fyri tílíkari stevnu. Tað vita helst bara tey, sum hava gjørt tað. Tað eg veit, hava tey, sum hava skipað fyri stevnunum higartil, eisini brúkt nógva orku uppá at søkja um fíggjarligan stuðul frá kommunum og fyritøkum fyri at tað skal vera so bíligt, sum gjørligt fyri tey sum eru við. Er tað rímuligt at krevja tað omaná fyrireikingina av sjálvari stevnuni? Tað haldi eg, at vit skullu viðgera á aðalfundi hjá Sláið Ring.
Landsdansistevna hevur verið triðja hvørt ár síðani 1983. Nú hava vit 2019 og sostatt skuldi landsdansistevna verið aftur í 2022. Men av tí at Havleikur verður hetta árið, er avgjørt at hava landsdansistevnu í mai 2021, tá Tøkum Lætt og Dansifelagið í Havn skipa fyri í høvuðsstaðnum.
Fyri Sláið Ring,
Kathrina Hansen


text:
Í síðsta mánaði varð boðað frá at P/f Næraberg hevði gjørt avtalu við útlendskan keypara um at selja Næraberg av landinum.
Nú er greitt, at tolarin er seldur til felag í Warszawa fyri 14,875 milliónir evrur, ið svarar til 110,7 milliónir krónur.
Hetta skrivar Kringvarpið í dag.
Kvoturnar hjá Næraberg verða framyvir fiskaðar av Norðingi og Borgaranum, sum felagið eisini eigur.
Trolarin Næraberg er nú strikaður í føroysku skipaskránni, og fer í næstum úr Niðurlondum til Pólands.
Næraberg er bygdur í 1990. Hann kom til landið í 2014 og hevur verið mest nýttur til at fiska svarkjaft, sum skuldi virðisøkjast umborð og framleiðast til matna.


text:
Páll Bjarki Johannesen
Eftir Jústinus Leivsson Eidesgaard
Síðan fyrst í áttatiárunum í farnu øld hevur Páll Bjarki Johannesen verið organistur í Sandavágs kirkju, tá ið boð hava verið eftir honum. Hann er føddur 6. januar 1949.
-Tá ið vit gingu í realskúla, gingu eg og beiggi mín Ingolf til orgulspæl. Lærarin var Rógvi Egilstoft. Vit lærdu at spæla frá grundini av. Í 1981 skiftust Jens Erik Nielsen og konan at spæla og Jens Erik spurdi meg, um eg kundi avloysa av og á, so tey eisini kundu fáa frí saman. Eg segði ja.
-Frá fyrst í 1982 havi eg verið fastur organistur. Maria Nordendal hevur eisini verið fastur organistur, men hon var frá, tá ið maður hennara Sigurd Petersen var sjúkur og doyði. Nú er hon aftur.
-Vit hava síðan 1991 havt eitt nógv betri orgul enn frammanundan. Hitt gamla orgulið hevði bert tríggjar stemmur og fylti eins nógv ið nýggja Frobenius orgulið, sum hevur 18 stemmur. Hesi orgul eru at finna í Sørvági, á Glyvrum í Vesturkirkjuni og aðrastaðni við.
-Tað kom ein maður frá danska kirkjumálaráðnum, hann kallaðist Heinrich Hildebrand, at kanna hvat orgul kundi rúmast í kirkjuni uttan at broyta nakað. Og hann kom til ta niðurtstøðu, at her var rúm fyri 18 stemmum.
Páll Bjarki er í skrivandi stund 67 ára gamal. Hann her útbúgvin flogmekanikari og hevur starvast í nógv ár við flogfør, bæði hjá SAS í Danmark og hjá Atlantic Airways. Flogfør skulu kannast eftir fastari skipan. So og so nógvar tímar í luftini og síðan verða tey kannaði. Tað lá líkasum í blóðinum at gerast mekanikari. Pápi mín hevði bilverkstað í Sandavági og eg og beiggi tóku yvir. Eg havi eisini arbeitt í nógv ár sum mekanikari á niðursjóvingarvirkinum Kovanum, sum serliga fekst við at pakka rogn.
-Í dag takist eg við at avlúsa alifisk fyri Tjaldurs Apotek.
-Eg búgvi í barndómsheiminum og eri ógiftur. Eri ikki komin so langt sum til konu og børn. Men beiggi mín er her og hann hevur familju, heilt einsamallur eri eg ikki.
"Viðmerkingar kunnu sendast til Jústinus Leivsson Eidesgaard á tel. 22 31 43 ella í T-posti: justinus(at)olivant.fo”.


text:
Her er tað stuttligt” er bók um Fótbóltsfelagið B36. Í bókini er høvuðsdentur lagdur á árini 1997 til 2017. Eitt tíðarskeið, sum ítróttarliga hevur verið tað besta í søgu felagsins.
Bókin er eisini ein roynd at lýsa grundarlagið undir felagsskapinum, og tær broytingar, sum vórðu gjørdar seinnapartin av 80’unum, tá B36 broyttist frá at vera eitt felag sum sjáldan vann tað stóra, til at verða ein støðugur leikari í føroyska fótbóltsoddinum.
Talan hevur verið um bæði upp- og niðurtúrar hesi árini, og í bókini verða hesir lýstir. Tikið verður saman um einstøku árini síðani 1997, og bæði venjarar og spælarar hesi árini fáa eisini sínar reglur.
Jákup Mørk er høvuðshøvundur av bókini. Hannis Egholm hevur sniðgivið bókina, eins og hann hevur skrivað einstakar partar av bókini. Føroyaprent hevur prentað bókina, sum er 340 síður til støddar.


text:
Wikipedia:Hendingar/24. mai
Hin 24. mai: Tjóðardagur Eritrea
- 1607 - 100 enskir tilflytarir koma til Jamestown, fyrsta enska niðursetulandið (koloni) í Amerika.
- 1915 - Fyrri heimsbardagi: Italia lýsir yvi kríggi ímóti Eysturríki-Ungarn.
- 1956 - Fyrsta Eurovision Song Contest verður hildin í Sveis.
- 1993 - Eritrea (myndin) verður sjálvstøðugt.
Leiðbeining[rætta wikitekst]
Á hesi síðu skulu helst bert vera tríggjar hendingar, ið verða skrivaðar stutt og í punktformi, danska Wikipedia hevur bert 3 hendingar fyri hvønn dagin, ið sæst á forsíðuni, tann enska hevur fimm hendingar og tann norska hevur uppaftur fleiri hendingar. Tað má bara vera upp til tann ið skrivar her at meta um, hvat ið passar best, men ikki ov nógvar hendingar. Hendingarnar skulu eisini kunna finnast aftur í greinini fyri dagin, og tað eigur at vera talan um týðandi hendingar fyri dagin.
Harumframt kunnu merkisdagar skrivast ovast (t.d. ólavsøka fyri 29. juli). Ein viðkomandi mynd skal eisini vera við her fyri at ímynda eina av hendingunum, hon skal bert vera 80 pixel (px) til støddar.


text:
Vinna
Ein eigaraavtala er ein avtala millum tveir ella fleiri eigarar av ein partafelagið ella smápartafelagið.
Eigaraavtalan tilskilar ávís fyribrigdi, sum eru viðkomandi fyri eigarnar, og skal fyribyrgja ivamál, sum kunnu koma tá ein t.d. ætlar at selja sín part av felagnum, gerst sjúkur, atkvøðurætt vm.
Eigaraavtalan er eitt sera umráðandi skjal í einum felagið, og skal ikki almannakunngerast.
Ein vanlig eigaraavtala er einar 5-15 síður til longdar alt eftir hvussu neyvt hon skal regulera samstarvið millum eigarnar, og er eitt ískoyti til viðtøkurnar, sum eru almennar.
Eitt partafelag ella smápartafelag skal hava eina viðtøku, sum eru lógirnar fyri felagið. Vinnufelagslógin ásetur minstukrøv til viðtøkur, men ofta er skilagott at hava gjøllari reglur fyri felagið, og gjarna í samstarv við eina Eigaraavtalu.
Tá eitt partafelag ella smápartafelag verður stovnað, skal tað gerast eitt stovningarskjal, har tilskilað verður m.a. hvør eigur felagið, um stovningarkapitalur er goldin kontant ella við lutum (apportinnskot) og til hvønn kurs.
Stovningarkursur kann vera sera relevantur, tí um man t.d. skjýtur ein bil á virði kr. 250.000 sum apportinnskot, kann man áseta kursin til 500, so at kapitalurin í felagnum er nominelt kr. 50.000, tvs., at hvør króna er kr. 5,- verd. Tað ger felagið meira fleksibult t.d. um kapitalurin í felagnum fellur til kr. 100.000.
Um tú hugsar um at stovna eitt smápartafelag, veita vit góða tænastu í øllum fasum. Vit ráðgeva um slag af felagi, gera neyðug skjøl, taka okkum av samskifti við Skráting Føroya og TAKS fyri at stovna felagið, og við banka fyri at fáa eina konto til felagið.
Privat
Ein hjúnarsáttmáli er eitt skjal, sum eitt gift par ger sínámillum, og sum staðfestur t.d. eina avtalu um, at annar ella bæði hava serogn. Serogn merkir, at útgangsstøðið í einum hjúnabandi um felagsogn víkir fyri avtaluni. Hetta merkir, at serognin ikki skal býtast við hjúnafelagan við sundurlesing/hjúnarskilnað ella við andlát.
Umráðandi er við hollari ráðgeving, áðrenn ein slíkur sáttmáli verður gjørdur.
Ein persónur kann gera eitt testamenti, sum tilskilar hvussu búgvið eftir sær skal býtast, við atlitið í Arvalógini.
Eitt par (gift og ógift) kunnu eisini gera eitt felags sínámillum testamenti.
Um man heldur, at ásetingarnar í §§1-3 í arvalógini er júst tað, sum skal henda við búgvinum eftir tær, er eingin orsøk at gera testamenti. Arvalógin er tó rættiliga gomul og ótíðarhóskandi, og hevur torført at býta rættvíst, um serbørn eru, ella eitt par livur saman ógift. Bæði heilt vanlig fyribrigdi í dag, men ikki vanligt fyri 80 árum síðani.
Eitt samognarskjal er ein avtala millum oftast eitt ógift par, sum keypa fastogn saman, men øll sum eiga ting saman, kunnu gera eitt slíkt skjal.
Um eitt par keypur eini hús, men annar rindar alla útgjaldingina kontant, og bæði borga fyri láninum annars, eru partarnir ikki á jøvnum føti, um tey fara frá hvørjum øðrum. Tá er skilagott við einum samognarskjali, har tað er staðfest, at annar skal hava so og so nógv útgoldið, áðrenn restin verður javnt býtt eftir ognarluti.
Nógv onnur ting eru í einum slíkum skjali, og fylgjurnar av at fara frá hvørjum øðrum kunnu – í hvussu so er viðvíkjandi ognini – gerast eitt sindur lættari, tí einki er at skeldast um; alt stendur skrivað í skjalinum.
Nógv, ið eru gift, skulu seinni skiljast. Sundurlesing svarar til tað danska separation, og hjúnarskilnaður er skilsmisse.
Tá man er sundurlisin, arvar man ikki hvønn annan, og á nógvar mátar svarar tað til hjúnarskilnað. Man kann tó ikki giftast við einum øðrum, fyrr enn man hevur fingið hjúnarskilnað. Um man er sundurlisin og flytur saman aftur, eru tey aftur gift, meðan um man er skildur og flytur saman aftur, er man enn skildur. Tá skal man giftast umaftur.
At keypa eini hús er ofta størsta íløgan privat fólk gera, og tá er umráðandi at hava góðan ráðgeva við sær. Ofta hanga søla og keyp saman, og vit kunnu altíð geva eitt gott tilboð uppá ráðgeving, skjalaskrivan og skeyti.
Rættarsakir
Rættarsakir er ein av kjarnutænastum hjá mongum advokatum, og so er eisini hjá okkum.
Sjálvt um tað í ávísum førum er møguligt at føra ein sak sjálv/ur, er hetta sjáldan skilagott. Har eru nógvar reglur um hvussu ein sak verður førd, og skilagott er at hava ein advokat, sum hevur royndir við at sigla millum skerini og fáa bestu loysnina, hvørja ferð.
Rættarsakir kosta ofta nógvar pengar til advokatin, og tískil er tað ráðiligt at kanna, um kundin hevur eina rættarhjálpstrygging ella lýkur treytirnar fyri at fáa fría prosess. Hetta kanna vit fyri tykkum sum partur av okkara tænastu.
Tað er eisini ráðiligt at kanna, um sakin skal førast, og har hjálpa vit eisini. Vit føra ikki sakir, sum ikki kunnu vinnast, tí tað er spill av pengum. Sjáldan kann man siga fyri vissu, at ein sak verður vunnin, tí um tað er so greitt, er eingin orsøk til trætuna.
Vit meta um, hvussu góð útlit eru fyri at vinna sakina, og ráðgeva kundanum, so kundin sjálvur kann avgera hvussu skal farast framm.
Danmark
Um ein fyritøka hevur samstarv við danskar fyritøkur, kemur tað ofta fyri, at ein avtala sum skal gerast, skal vera á donskum. Her er tað umráðandi at finna sær ein advokat, sum er vanur við at arbeiða við donskum avtalum, bæði at skriva og gjøgnumganga.
Um ein føroysk fyritøka kemur í ta støðu, at ein rættarsak skal vera í Danmark, antin tí tað er avtalað, at sakir skulu koyrast í Danmark ella, at rættargangslógin tilskilar, at sakin hoyrir heima í einum donskum rætti, tá er tað sera umráðandi at hava ein advokat, sum er vanur við at arbeiða í donskum rættum og eftir danskari lóg.
Tað er eisini umráðandi at hava ein advokat man kennir og lítur á, og tí skal man velja sum sín fasta advokat ein advokat, sum skilir skjølini á føroyskum, og dugur danska lóg og er staðkendur í rættarhølunum í Danmark.


text:
TB hevur av álvara fingið fótin inn um á ungdómslandsliðini, og nú eru tveir leikarir á U19 og tveir á U21.
Talan er um teir fýra ungu fýrarnir Teitur Olsen og Poul Ingason, sum skulu við U19 og so Rógvi Joensen og Teitur Justinussen á U21.
Teir báðir Teitur eru báðir nýggjur menn á hesum báðum landsliðunum. Báðir hava í ár víst sera góðar taktir og hava teir leikt á hvør sínum bakkplássum í Effodeildini í ár.
Umframt teir báðar, so eru Rógvi og Poul úttiknir – báðir hava áður verið úttiknir og hava gjørt tað so mikið væl at tað hevur ført við sær eina endurúttøku.
Ein annar TB’ari, sum eisini er úttikin til U21 er Gilli Sørensen, sum seinast teir leiktur skoraði fyri Føroyar.
U19 landsliðið skal luttaka í EM-undankapping í Makedonia í døgunum 2. til 12. september.
U21 skal eins og A-landsliðið spæla móti Týsklandi á Tórsvølli. Hesin dysturin verður 6. september.
Hjartaliga til lukku allir fimm.


text:
##med2##
Tveir av teimum, ið reportarin hjá FM1, Petur Asbjørn Lervig fekk orðið á aftaná 0-2 tapið fyri Eysturríki á Tórsvølli vóru Jóannes Bjartalíð sum kom á vøllin tá 68 minuttir vóru farnir av dystinum, og René Shaki Joensen sum var við frá dystarbyrjan. René fekk eitt gult kort, og tí er hann leikbannaður til HM-undankappingardystin móti Skotlandi á Tórsvølli týskvøldið klokkan 19.45.
Jóannes Bjartalíð er glaður fyri at fáa møguleikan at royna seg fyri landsliðið aftur, men hann er ikki heilt nøgdur við egið avrik.
René Shaki Joensen heldur, at teir áttu at havt gagnnýtt málmøguleikarnar teir høvdu í fyrra hálvleiki. Shaki heldur ikki, at kenslan er so góð um sjálvt úrslitið, men á jaligu síðuni kann staðfestast, at liðið var væl við stóran part av dystinum.
Á ljóðfíluni omanfyri ber til at hoyra samrøðurnar við Jóannes Bjartalíð og René Shaki Joensen.
HER ber til at hoyra samrøðuna Petur Asbjørn gjørdi við debutantin, Hannes Agnarsson.
HER ber til at hoyra samrøðurnar Petur Asbjørn gjørdi við Brand Hendriksson Olsen og Ára Mohr Jónsson.
Føroyar – Eysturríki 0-2 (0-1)
0-1: Konrad Lainer 26.
0-2: Marcel Sabitzer 48.
Føroyar: Teitur Matras Gestsson – Gilli Rólantsson Sørensen, Odmar Færø (Klæmint A. Olsen, 68.), Sonni Ragnar Nattestad, Viljormur Davidsen (Hannes Agnarsson, 68.) – René S. Joensen (Jóannes Bjartalíð, 68.), Gunnar Vatnhamar, Brandur Hendriksson Olsen, Hallur Hansson, Ári Mohr Jónsson – Jóan Símun Edmundsson (John Frederiksen, 86.)
Á beinkinum uttan at verða skiftir inn: Gunnar Nielsen, Mattias Heðinsson Lamhauge, Heini Vatnsdal, Hørður H. Askham, Jóannes K. Danielsen, Tróndur Jensen, Petur Knudsen
Gult kort: Odmar Færø, René Shaki Joensen, Viljormur Davidsen
Venjari: Håkan Ericson
Hjálparvenjari: Eli Hentze